Diwar-benn sec’hor hag enkrez an ene - Wikimammenn\nMoullerez ar "C’hourrier", 1900 (p. 213-236).\n◄ Penaos trec’hi an demptasion Diwar-benn sec’hor hag enkrez an ene Evit lavaret berr ►\nDiwar-henn sèc’hor hag enkrez an ene\n17. — Fall a rear, eme zant Fransèz a Zal, lakaat ar feiz hag ar zantèlez dioc’h ma vez bihan pe vraz an dudi a gaver e servich Doue. Ar wir zantèlez a zo beza douget da ober ar pez a fell da Zoue : dre ar zec’hor eo e teu an Aotrou-Doue da lakaat da starda out-han gant karantez an eneou a gar muia. Ar pez a vir muia ouz-omp da veza a-unan gant Doue, eo dre ma ’z omp douget d’hon techou fall ha direiz. Pa fell da Zoue lakaat eun ene mad d’he garet a wir galoun, e klask da genta an doare da zistaga anezhan dioc’h pep karantez oc’h madou an douar. Neuze e lam digant-han, nebeud-a-nebeud, joaiou, madou hag enoriou ar bed, he vignouned, he gerent, he ièc’hed, ha dre an diouer euz an traou-ze holl, e tistag anezhan dioc’h kement zo krouet, evit ma teuio da garet Doue hep-ken.\n18. — Doue neuze, evit lakaat an ene da garet madou an nev, a skuill enn-han, da genta dudiou ker braz ma red euz an daoulagad daelou stank a levenez. Ker mad eo an dudiou-ze, ma tistag gant-ho. an ene dioc’h kement tra a gar, ha m’en em laka da ober pinijen, da iun ha d’en em gastiza kalet e pep giz. Da lakaat evez a zo, evelato, oc’h ar frouden a zantelez-ze, hag eun tad-kovesour mad a dle neuze derc’hel penn oc’h an ene kristen ha miret out-han, da vihana, na noasfe ar gastiz a ra oc’h ar ièc’hed. An droug-spered, pa wel ec’h en em roer da Zoue, hag e teu da genta levenez digant-han d’an ene, a re d’ezhan an ali da ober pinijen galet, evit he lakaat da goll ar ièc’hed, ha dre-ze evit miret out-han na raio divezatoc’h na pinijen, na peden, na kommunion, na netra vad all e-bed ken ; hag enn distro euz an hent-ze, e tigaso an den a-nevez da blegou ha da dechou fall he galoun. An tad-kovesour a dle neuze eta miret krenn na rafet ar seurt pinijennou-ze ; kelenn a dle an ene mad d’en em gastiza a galoun, me lavar da c’houzanv hep klemm an dismeganz, ar poaniou, da zenti oc’h he vistri, da choum hep klevet na gwelet ar pez a gare. An ene mad, o vont evel-se rag-êeun dre zourn he dad-kovesour ; pa vezo deut da veza kre a-walc’h he-unan, a c’hello goude oher pinijen gorf nebeud-a-nebeud, gant ma talc’ho evelato da gemeret kuzul eur weach enn amzer. War gement-man, arabad eo lavaret evel-kent ne dalv netra pe ne dalv kalz kastiza ar c’horf, rak pegement-bennag ma ’z eo pinijen ar galoun enn tamm brao gwelloc’h evit mont d’ar zantelez, kastiza ar c’horf ne d-eo ket fall ken nebeud. « Anez kaout poan gorf, eme c hoaz sant Visant a Baol, den ne c’hell a-grenn beza mare d’ezhan he-unan, da lavarct eo, e savo anez enn he enep, he galoun direiz hag he dèchou fall. »\n19. — An ene, oc’h en em rei da Zoue hag o kaout da genta eun dudi vraz gant-han, a zilèz an traou krouet a-nebeudou hag hep kalz a boan, evit en em staga oc’h Doue. Hogen, dre ne ra kement-se nemet dre ma kav mad an dudi a danva, hep beza douget a galoun da blijout d’an Aotrou-Doue, an ene-ze a gred, er meaz a wir, e kar Doue seul-vui ma kav mad servicha anezhan. Ha petra a c’hoarvez goude ? Neuze, kristenien, pa vez red dilèzel ar beden hag an traou santel a ra, o kaout enn-ho kemend-all a zudi hag a levenez, evit rankout senti oc’h eur mestr hag ober ar pez a zo dleet d’ezhan dre he stad ; ia, neuze, e vez d’an ene eur boan vraz, neuze en deuz nec’h hag enkrez. Setu, kristenien, peger sempl ha pegen dinerz eo an den a glask e kement tra a ra ar pez a gar hag a gav mad. Goude-ze an ene paour, o welet ne gav mui e servich Doue ar joaiou a gave da genta, a zilèz pep tra vad a rea, a verra he bedennou a zeiz da zeiz hag, enn distro, ne lavar mui hini e-bed. Setu eno petra c’hoarvez gant kalz a eneou ; klevet mouez Doue a reont, mom a reont enn hent ar zantèlez, ha goude bale eur pennad dindan dudiou an nev, dioc’h-tu ma ’z eo red d’ezho dioueret grasou Doue, dioc’h-tu e troont ho c’hein hag e tistroont d’ho buez fall. Red eo eta kredi er-vad : karantez Doue hag he zantèlez n’emaint ket o tanva hep paouez frealz ha dudi gwalc’h ar galoun ; hogen, o trèc’hi ar garantez or beuz ouz-omp hon-unan, evit ober ar pez a c’houlenn Doue hep-ken. Sant Fransèz a Zal a lavar ez eo Doue ker karantezuz, pa zigas poan hag enkrez d’e-omp, evel pa zigas levenez ha dudi.\n20. — Epad ma vez Doue hag he joaiou enn ene, ne vez ket diez lezel ar bed hag ar c’hik, ha gouzanv hep klemm an dismeganz hag ar poaniou ; ne d-eo ket eta dre ar garantez en deuz an ene ouz Doue, hogen dre ma ’z ema enn eur stad vad hag euruz eo e c’houzanv he boan. Doue a c’hoar er-vad petra eo an ene ha dre-ze, evit he grevaat, ez a kuit diout-han hag e lam digant-han he joa hag he frealz, evit m’en em zistago gwelloc’h diout-han he-unan. Da genta, e voa euruz ha laouen oc’h en em ginnig hag oc’h en em rei da Zoue, o tigèri he galoun gant fisianz ha gant karantez ; brema a-vad n’en deuz nemet poan ha sèc’hor ; inou en deuz o pedi, o lenn, o kommunia, o veza ne gav mui enn traou-ze nemet spount ha tenvalijen ; kaout a ra d’ezhan ez eo kollet, krena a ra atao gant aoun n’en defe ket pedet mad a-walc’h, ha nèc’het gant an aoun-ze e ped a-nevez ; ankeniet eo gant ar zèc’hor vraz a gav e-kreiz he ene, ha kredi a ra ne glev ket an Aotrou-Doue he beden.\n21. — Setu ama ar pez a zo mad hag a c’hellomp da ober e-kever an traou-ze. Arabad eo distrei dioc’h an dudiou a ro Doue, kemeromp anezho gant anaoudègez vad, heb evelato choum re d’ho zanva ha d’ho zaouri, na da veza stad enn-omp gant-ho ; ar stud re vraz-ze a zo enn-omp enn lountrègez a spered, eme zant Iann ar Groaz, ne d-eo ket karet tamm gant an Aotrou-Doue. Dre-ze eta, kasomp euz hor spered ar stad-ze a zo enn-omp evit an dudiou or beuz digant Doue, ha na gredomp ket e ve an Aotrou-Doue ken douget mad evid-omp, dre ma ’z omp gwelloc’h eget ar re all. Ar zonj-ze a lakafe anezhan da vont kuit a-grenn diouz-omp, ha neuze e choumfemp hon-unan gant hor sempladurez hag ar pèc’hed. Dudiou an Aotrou-Doue a zo gwelloc’h d’an ene evit holl vadou hag holl enoriou ar bed.\nTrugarekaomp Doue eta evit ar vadèlez en deuz bet da rei anezho d’e-omp, hag enn eur drugarekaat anezhan, izelaomp hor c’haloun ha diouallomp na ankounac’hafemp hor pec’hejou tremenet, sonjomp er-vad e teu d’e-omp ar grasou-ze euz a vadèlez an Aotrou-Doue, hag e tigas anezho d’e-omp evit hor lakaat gwelloc’h a-ze da c’houzanv hep klemm an holl boaniou hag an holl enkresiou a c’hoarvezo gan-e-omp. En em ginnigomp hag en em roomp eta da Zoue evit gouzanv pep seurt poaniou ar c’horf ha re ar spered, ar c’hlenved hag an dismeganz, enn eur lavaret d’an Aotrou-Doue : Setu me dira-z-hoc’h, grit ac’hanoun hag euz a gement am beuz ar pez a fell d’e-hoc’h ; roit d’in ar c’hras d’ho karet ha da ober er-vad pep tra a garit, ne c’houlennan netra ken ouz-hoc’h, va Doue.\n22. — Eun ene hag a c’hoar er-vad ema gras Doue gant-han, ha n’en defe da danva netra euz a zudiou ar bed nag euz a zudiou an nev, a zo evel-kent atao e peoc’h, o veza ma c’hoar e kar Doue hag ez eo karat gant-han. An Aotrou-Doue, o falvezout d’ezhan e ve an ene gwennoc’h ha glanoc’h dira-z-han, hag e ve ivez distag mad dioc’h pep karantez ouz traou ar bed ; evit ma vezo neuze muioc’h a-unan gant-han dre ar wir garantez, Doue a-wechou a laka an ene da veza enn eur zèc’hor vraz, a re d’ezhan ar gwasa euz ar poaniou a c’hell da c’houzanv. Neuze spered an den a deu da veza goloet gant kement a denvalijen, ne d-eo mui evit anaout e pe stad ema, ha ma kav d’ezhan ne vezo mui evit kaout an Aotrou-Doue. Doue a lez ive a-wechou an ene da veza gwall-dernptet gant ar c’hik savet a-enep d’ar spered, d’ar feiz, d’ar fisianz ha d’ar garantez, savet a-enep Doue he-unan, o kredi ez eo dilèzet gant-han. Neuze, o veza ma ’z eo kre aliou an droug-spered ha sempl ar c’hik, hag a bent all, dre ne c’hoar ket an ene, petra-bennag ne fell ket d’ezhan pèc’hi, dre ne c’hoar ; ket anaout er-vad, e kreiz an denvalijen-ze, pe e talc’h penn a-walc’h oc’h an demptasion pe ne ra ket, neuze an traou-ze holl a ra d’ezhan krena gant aoun n’en defe pèc’het ha kollet gras an Aotrou-Doue. He spount war gement-se a zo ker braz, ma kred ema tost d’en em goll, ha ne d-eo mui karet gant Doue en deuz brema droug out-han. Ar zent brasa zo-ken o deuz bet, enn ho amzer, ar zèc’hor hag ar spount-se ive da c’houzanv. Santezi Thereza a lavar he-unan e deuz bet he lod anezho, hag er stad-ze a enkrez, pa veze enn tu-bennag he-unan, e kreske he foan hag e kave d’ezhi e voa ar beden a galoun eun ifern, ken diez e voa.\n23. — Ar zèc’hor hag ar poaniou-ze ne dleont spounta tamm e-bed eun ene a zo karantez Doue enn-han, ha nebeutoc’h c’hoaz an tad-kovesour a ren anezhan. An temptasionou-ze a berz ar c’hik hag a-enep ar feiz a den gweach a vez euz an aoun hag euz an nèc’h zo enn ene, a-wechou ive e vezont c’houezet gant an droug-spered. Hogen, o veza ne d-euz ar galoun perz e-bed enn-ho, an temptasionou-ze ne d-int ket pec’hejou. An ene a gar Jezus-Krist, gant eur gwir garantez, a zalc’h mad hag a harz oc’h peb ali fall ; tenvalijen a-vad o veza enn-dro d’ezhan, ez eo nec’het, ha dre n’en d-euz ket digant Doue dudi he c’hras santel, e kren hag ez eo poaniet. Mar fell d’e-hoc’h anaout e pe stad ema an ene-ze, goulennit out-han, e-kreiz he vrasa sèc’hor, hag hen a rafe eur pèc’hed veniel hep-ken anezhan he-unan ; ha ma ne varc’hata ket da lavaret ez eo gwelloc’h gant-han gouzanv kant gweach ar maro kent eget ober an distera pèc’hed, neuze bezit heb aoun ha divorc’het war he stad.\n24. — War gement-man setu c’hoaz : red eta lakaat kemm el leac’h ma ’zeuz, ober eur pez mad, evel ma ve trèc’hi an demptasion, kaout fisianz e Doue, karet anezhan ha goulenn ma vezo great ar pez a fell d’ezhan, ober kement-se ha gouzout e rear mad a-walc’h kement-se a zo daou : an eil anezho, me lavar an anaoudègez euz ar mad great gan-e-omp a ro joa d’e-omp ; ar mirit a-vad a zo er c’henta, da lavaret eo er mad great gan-e-omp. Doue ne c’houlen nemet ar c’henta euz an daou-ze, me lavar, ma raimp ar mad; an eil a denn digant an ene, me lavar an anaoudègez euz ar mad-ze, evit miret n’en defe joa enn-han he-unan ; ar joa-ze ne greskfe tamm e-bed talvoudègez ar vad great, hag an Aotrou-Doue a gar gwell or befe mirit evit or befe joa. Setu ama petra skrive sant Iann ar Groaz evit diboania eun ene a ioa er stad-ze, « Biskoaz, eme-z-han, ne d-eo bet gwelloc’h stad hoc’h ene, rak biskoaz n’oc’h bet ken izeleat na distaget kerkoulz diouz-hoc’h hoc’h-unan evel ma ’z oc’h brema ; biskoaz n’o peuz en em glasket nebeutoc’h evit na rit brema. » Enn eur ger, arabad eo kredi e vemp karet muia gant Doue epad m’ema brasa saour an Aotrou-Doue enn hon ene, rak ar zantèlez n’ema ket o kaout frealz ha dudi digant Doue, bez’ ema oc’h en em zisprizout hon-unan hag o lakaat hor c’haloun hag hor spered da veza evel ma fell da Zoue e vent.\n25. — Epad ma vez an ene er zèc’hor, ne dle ket selaou an droug-spered o lavaret d’ezhan ez eo brema dilèzet gant an Aotrou-Doue, arabad eo ken nebeud e paouesfe da bedi. Ali an aerouant a zo fall ha troidelluz, rak neuze ema o klask kas an ene da goll. « Dre ar zèc’hor hag an temptasionou, eme zantez Thereza, eo ec’h anavez an Aotrou-Doue ar re a gar anezhan. » Ha pa ve an ene er zèc’hor, epad m’ema war ar bed, ne dle ket, evit kement-se, choum tamm e-bed hep pedi Doue, rak ar poaniou-ze a vezo digollet ha paet mad, amzer a vezo. Red eo eta d’an den en em izelaat a galoun, enn eur gredi stard ez eo dleet d’ezhan ar poaniou en deuz evit he bèc’hejou tremenet hag e tle neuze ive en em lakaat holl etre daouarn an Aotrou-Doue, o lavaret d’ezhan : « Setu me ama, Aotrou, mar fell d’e-hoc’h e ven enn doan hag er zèc’hor er bed-man hag er bed-all, roit d’in ho kras hag ho nerz, grit ma karin ac’hanoc’h, ha goude-ze ive grit ac’hanoun ar pez a blijo gan-e-hoc’h da viken.\n26. — Arabad eo d’e-hoc’h en em nèc’hi nag en em enkrezi muioc’h-mui diwar-benn gouzout pe c’houi a zo pe n’emaoc’h ket er stad a c’hras : ar boan o peuz ne d-eo nemet evit rei da anaout petra oc’h ha petra dalit dirak Doue ; ne zilèz ket ac’hanoc’h, rak ma ne fell ket d’ezhan e c‘houfac’h kement-se, ez eo evit ho prasa mad ; bez’ ez eo ive evit izelaat ho kaloun, evit ma pedoc’h muioc’h anezhan ha ma kresko muioc’h-mui ho fisianz enn he drugarez. Bez’ e fell d’e-hoc’h gwelet, ha Doue ne fell ket d’ezhan e welfac’h. Sant Fransèz a Zal a lavar : « An hini a zo en em lakeat da viret he ene dioc’h pep péc’hed a ziskouez, dre-ze, ema e gras Doue. » Kement-man evelato ne c’hell ket beza anavezet mad, pa vez braz-meurbed ar zèc’hor, rak arabad eo neuze d’an den klask anaout sklear e pe stad ema he ene ; a-walc’h eo klask anaout ar stad-ze diwar nij, koulz lavaret, hag en em lezel da vont holl etre daouarn an Aotrou-Doue. Kaout eur fisianz vraz pa vez tenvalijen e-kreiz an ene a vez kavet mad-meurbed gant an Aotrou-Doue. Lakeomp eta hor fisianz e Doue, pa gar ac’hanomp, eme zantez Thereza, kalz muioc’h evit n’en em garomp hon-unan.\n27. — En em laouenait, eneou karet gant Doue, pa ’z oc’h e gwirionez en em roet d’ezhan a d'he garet ; petra-bennag ma o peuz poan hag anken da c’houzanv, ho poan hag hoc’h anken a ziskouez anat ez oc’h karet ive meurhet gant Doue , en deuz great evid-hoc’h eur gador gaer er Baradoz, e leac’h ma pado ho tudi da virviken. Anavezit er-vad seul-vui e vezo bet braz hoc’h : anken war an douar, seul-vui ive e vezo braz ho tigoll hag ho levenez enn nev. Santez Janned a Gantal a voe enkrezet game an ifern epad eur bloaz ha daou-ugent ; bez’ e devoe da c’houzanv temptasionou a bep seurt, bez’ e voe enn aoun ne divije kollet gras Doue ha na vije dilèzet gant han ; he enkresiou a ioa hep distag e-bed ha ker braz ma lavare e voa sonj ar maro hep-ken eo a easea gwella anezhi enn he foaniou. « Va enebour a lam var-n-oun, eme-z-hi, gant kement a nerz, ne c’houzan mui e pe du trei ; kaout a ra d’in ne vezin mui evit gouzanv poan e-bed hep dale, hag emaoun o vont da goll ha da zilezel pep tra vad ; va zemptasionou a zo ker kre, ma rofen va buez a galoun vad evit beza kuit diout-ho. Kement e wall-gasont ac’hanoun, n’oun ket aliez evit dibri tamm nag evit kousket berad gant-ho. »\n28. — Temptasionou ar zantez-ze a greskaz c’hoaz epad an eiz pe nao bloaz diveza euz he buez hag ho gouzanv a voe d’he c’haloun eur verzerenti ne baoueze na noz na deiz, kaer e doa pedi, labourat pe ehana. Eun truez e voa gwelet anezhi ; temptet e veze e pep tra, nemet gant ar c’hik ; an droug-spered a lakea anezhi da veza nec’het hag enkrezet e pep doare evit he zemplaat er mad muia ma c’helle. A-wechou ive an Aotrou-Doue a lame he sklerijen digant-hi, bete ma kave d’ezhi zo-ken gwelet anezhan e drouk out-hi, oc’h he c’has kuit diout-han. Neuze spountet holl, santez Janned a droe he daoulagad enn tu-bennag all evit en em zizoania, hag o veza ne gave dizoan e-bed, e tistroe a-nevez da zellet oc’h an Aotrou-Doue ha d’en em lakaat etre he zaouarn. Kaout a rea d’ezhi ez ea bepred d’en em rei d’an demptasion, ha petra-bennag ma ’z edo an Aotrou-Doue oc’h he harpa bepred, sec’hor he ene a gave ker braz, ma sonje d’ezhi e voa dilezet gant-han, dre n’e devoa nep joa o pedi, o lenn, o kommunia nag oc’h ober kement vad a rea, ha ma veze enn eneb enouet atao hag atao enn dizec’h. Neuze, er stad poaniuz ha truezuz-ze, ec’h en em lakea da zellet oc’h an Aotrou-Doue ha da lezel anezhan da ober ar pez a gare enn he c’hever.\n29. — Santez Janned a Gantal a lavare c’hoaz, diwar-benn sèc’hor he ene : « Kaout a ra d’in ez eo va stad a vuez eur groaz all d’in, hag o veza n’oun ket evit ober netra vad, va c’hroaz a ia pouneroc’h-pounera. » Hevel e voa, a gave d’ezhi, oc’h eun den klanv ne dorr tamm ebed nerz he boan, ne d-eo evit trei na distrei e nep tu war he vele, ne d-eo evit lavaret e pe leac’h ema he boan, nag evit gwelet pe ez eo fall pe vad al louzou a zigaser d’ezhan ! Lavaret a rea neuze, enn eur skuilla daelou leiz he daoulagad : « Kaout a ra d’in n’em beuz na feiz, na fisianz, na karantez Doue. » Evelato, e voa laouen atao hag e komze oc’h an holl gant kalz a vadelez : sevel a rea hep paouez he daoulagad war-zu Doue hag enn he galoun sakr hep-ken eo e kave peoc’h ha diskuiz. Sant Fransèz a Zal, he zad-kovesour, a anaveze er-vad e voa kaer he ene dirak Doue ; lavaret a rea, o komz euz ar zantes-ze, « e voa he ene evel eur c’haner kaer ha bouzar : O veza ne glev berad, eme-z-han, kaer en deuz kana dudiuz, ne gav levenez e-bed enn he ganaouen. » Setu ama petra a skrivaz d’ar zantes-ze : « Bez’ e tleit servicha ho Salver dre garantez hep-ken evit ar pez a fell d’ezhan, pegement-bennag ez eo braz sèc’hor ha diouer hoc’h ene, petra-bennag m’emaoc’h e kreiz eur mor a anken hag a spount ; An hini a ra evel-se a gerz hag a ia d’ar zantelez. »\nEvel a lavar an Iliz, ar zent a zo evel ar vein benerez, labouret kaer gant ar morzol ha gant ar gizel, da lavaret eo, gant temptasionou, gant spount ha gant nec’h, evit beza mad goude-ze da veza lakeat da harpa tron an Aotrou-Doue e rouantelez ar Baradoz.\nVa Jezus, va fisianz ha va c'harantez, ne dalan ket ar boan em be frealz ha dudi digan-e-hoc’h ; roit anezho d’an eneou glan o deuz karet ac’hanoc’h a-viskoaz Evid-oun-me, pèc’her ma ’z oun, ne c’houlennan ket kaout anezho digan-e-hoc’h. Ar pez a c’houlennan eo ho karet bepred hag ober ar pez a fell d’e-hoc’h hag ar pez a garit ; evelato, grit em c’hever ar pez a blijo gan-e-hoc’h ; d’e-hoc’h ez oun en em roet holl. Va fèc’hejou tremenet o deuz destumet d’in poaniou hag enkresiou brasoc’h evit ar re am beuz bet digan-e-hoc’h ; an ifern am beuz gounezet hag anez ho trugarez em c’hever, e vijen enn-han brema, o ouela da-viken e-kreiz ar poaniou grisie hep gallout dont d’ho karet morse.\nO va Doue, choum hep ho karet a zo ar gwasa euz an holl boaniou, rak evit ober mad ez eo red e vec’h karet hep kemm na ment. Dre ho madèlez em c’hever, o peuz great ma ’z eo red d’in ho karet, hag hiviziken na vezin evit beva hep ho karantez nag hep ho karet. Ia, ho karet a ran euz a greiz va c’haloun ha muioc’h evit n’en em garan va-unan. Ar c’hoant-se am beuz d’ho karet a zo deut d’in euz ho kras santel ; kasit enn-oun ho labour da benn, harpit ac’hanoun bete mervel ha n’am list ket da vont war-lerc’h ar pez a garan va-unan. Roit d’in an nerz da drec’hi an temptasionou, dreist-holl d’en em drèc’hi va-unan. hag evit m’en em drèc’hin er-vad, grit ma c’halvin ac’hanoc’h hep paouez dre ar beden ; d’e-hoc’h-hu e fell d’in beza holl, d’e-hoc’h e roan va c’horf, va ene ha kement tra a zo em spered hag em c’haloun ; ne fell mui d’in beva nemet evid-hoc’h hag evid-hoc’h-hu hep-ken, va C’hrouer ha va Zalver, va c’harantez ha va holl vad ! Kousto pe gousto e fell d’in beza santel, ha fisianz am beuz e vezin, dre ho kras hag ho madèlez. Grit d’in kaout poan hag enkrez a bep seurt, hogen, roit d’in bepred ho kras hag ho karantez. Gwerc’hez Vari, fisianz ar bèc’herien, enn-hoc’h ive ema va fisianz ! Kement tra a c’houlennit digant Jezus, ho Map, a vez roet d’e-hoc’h gant-han ; erbedit evid-oun dira-z-han, ha dre ar garantez o peuz ouz Jezus-Krist, grit d’in kaout nerz evit ma ’z in rag-êeun war ho lerc’h da borz euruz ar baradoz !\nAdtapet diwar « https://br.wikisource.org/w/index.php?title=Diwar-benn_sec’hor_hag_enkrez_an_ene&oldid=75381 »\nKemmoù diwezhañ degaset d'ar bajenn-mañ d'an 7 Her 2015, da 20:55.


Renée Vivien a oa anv-pluenn Pauline Mary Tarn (1877 -1909) lesanvet « Sapho 1900 », barzhez saoz c'hallek. Savet he deus sonedennoù, gwerzennoù deksilabennek, komz-plaen barzhoniel. Berr he voe he buhez pa varvas da 32 vloaz.\nPauline Mary Tarn a oa merc'h da John Tarn, ur Saoz pinvidik, ha d'ur Stadunanadez. He zad a varvas en 1886, hag a laoskas ur bern arc'hant ganti. E-pad he bloavezhioù-skol, tremenet e Pariz da gentañ hag e Londrez goude, e voe remerket he darempred gant Violet (pe Violette) Shillito (marvet en 1901), hag e kenskrivas gant Amédée Moullé en 1893, pa oa-hi c'hwezek vloaz hag eñ hanter-kant.\nE 1899 e tistroas da chom da Bariz ma veve en ur ranndi a stroñs er rez-or, en niverenn 23, Avenue Foch, hag a zigore war ul liorzh japanat.\nBeajiñ kalz a reas, da Japan, Mytilènos hag Istanbul dreist-holl.\nE-touez he serc'hed e oa Natalie Barney\nÉtudes et préludes (1901), dastumad barzhonegoù ;\nCendres et poussières (1902), dastumad barzhonegoù ;\nBrumes de Fjords, (1902), komz-plaen barzhoniel, hervez ar skridvarnerien e oa « barzhez veur ar bloavezh »\nÉvocations, dastumad barzhonegoù (1903) ;\nSapho, dastumad barzhonegoù troet diwar Sappho (1903) ;\nDu vert au violet, sinet Renée Vivien evit ar wech kentañ ;\nUne femme m’apparut (1904), romant emvuhezel ;\nLa Dame à la louve (1904), danevelloù, adembannet gant Gallimard en 2007 ;\nLes Kitharèdes (1904), troidigezhioù modern diwar eizh barzhez hellazat ;\nLa Vénus des aveugles (1904), dastumad barzhonegoù ;\nUne femme m’apparut (1905), eil stumm eus he romant emvuhezel ;\nÀ l’heure des mains jointes (1906), dastumad barzhonegoù ;\nFlambeaux éteints (1907), dastumad barzhonegoù ;\nChansons pour mon ombre (1907), antologiezh barzhonegoù Pauline M. Tarn ;\nPlusieurs proses ironiques et satiriques (1907) ;\nL’Album de Sylvestre (1908), volume d’aphorismes ;\nSillages (1908), recueil de poèmes et de prose poétique ;\nAnne Boleyn (1909), buhez ar rouanez ;\nAnthologie de ses poèmes en prose après remaniement (1909) ;\nŒuvres intimes inédites : Le papillon de l'âme, publication posthume en 2011.\nDans un coin de violettes dastumad barzhonegoù war-lerc'h he marv ;\nLe Vent des vaisseaux dastumad barzhonegoù war-lerc'h he marv ;\nHaillons dastumad barzhonegoù war-lerc'h he marv .\nSkrivet he deus ivez evel Paule Riversdale ha kensinet oberennoù gant Hélène de Zuylen de Nyevelt de Haar.\nBarzhonegoù Renée Vivien zo bet adembannet tostik en o hed gant ErosOnyx en 4 levrenn :\nAdembannadurioù all :\nŒuvres poétiques, 1901-1903, 2007, gant Paléo (Études et préludes, Cendres et poussières)\nDu vert au violet, 2009 ; Brumes de Fjords, 2010 ; Chansons pour mon ombre, 2010, gant al Livre unique, kinniget gant Victor Flori ;\nAdtapet diwar « https://br.wikipedia.org/w/index.php?title=Renée_Vivien&oldid=1819749 »\nKemmoù diwezhañ degaset d'ar bajenn-mañ d'an 8 Gen 2019, da 15:39.


Pajenn:Fenelon - Digweziou Telemaq mab Ulyss.djvu/75 - Wikimammenn\nPajenn:Fenelon - Digweziou Telemaq mab Ulyss.djvu/75\nAstarbé, pini a zoujé né’z afé Narbal da gompza oc’h ar roué, ha né laqafé hé gaou da véza anavézet, a gassaz en hast da Narbal ar pen gréou-man pini a lavaraz dézan : Astarbé a verz déoc’h disculia d’ar roué piou éo oc’h erméaziad ; né goulen déoc’h német ma tafac’h, hag é wézo ober ma gavo oll mad ; couscoudé hastit da laqaat ho erméaziad iaouanq da vont tré, évit né vézo qén gwélet é qéar. Narbal leun a lévénez da allout savétei ével-sé hé vuez ha va hini, a lavaraz é tavfé ; hag ar pen gréou, laouen braz, a zistroaz étrézeg Astarbé.\nKérqent é wéljomp an avel ô trei : O Télémaq qér ! en em exclamaz Narbal, fallout a ra d’an douéou ho laqaat é surentez : téc’hit diouc’h an douar criz ha milliguet-man ! Evruz an hini a alfé ho heul war ar riblou ar muia dianavézet ! évruz an hini a alfé béva ha mervel ganéoc’h ! Hoguen eun tonqadur garv am stag oc’h eur vam-vro dizévruz ; réd éz éo gouzanvi gant-hi : ha martézé é vézo réd couéza gant-hi, ha béza sébéliet en hé ziscar ; né vern qét, gant ma livirin atao ar wirionez, hag é carin pép mad. Evid-oc’h, ô Télémaq qer ! pidi a ran an douéou d’ho cas ével dré an dourn, da rei déoc’h ar gwella euz an oll roïou, eur vertuz glan péteg ar maro. Bévit, distroit en Ithaq, fréalzit Pénélopès, dizeubit anézi deuz an dud fall hé c’hoanta. Ma ello ho taoulagad gwélet, ho tivréac’h briata Ulyss, ar roué fur ; hoguen, en ho\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/75&oldid=116737 »\nKemmoù diwezhañ degaset d'ar bajenn-mañ d'an 1 Gou 2018, da 11:36.


Buhez ar Sent/1894/Purifikasion ar Verc’hez - Wikimammenn\nBuhez ar Sent/1894/Purifikasion ar Verc’hez\n◄ Ignas, Eskop ha Merzer Purifikasion ar Verc’hez Jenovefa ►\nann eil devez a viz c’houevrer\nPURIFIKASION AR VERC’HEZ VARI HAG AR MABIG JEZUZ KASET D’ANN TEMPL\n(Ar gouel-ma a zo hanvet ive gouel ar Chandelour)\nHervez lezenn ar Iuzevien guech all, ar gragez a dlie mont d’en em burifia d’ann templ eur pennad goude beza lakeat eur c’hrouadur bennag er bed. Ar re anezho a ioa pinvidik a roe eunn oan bloaz hag eur goulm pe eunn durzunell evit beza kinniget e sakrifis da Zoue. Ar re n’oant ket pinvidik a roe diou goulm pe ziou durzunell, da lavaret eo, eur goulm pe eunn durzunell muioc’h e plas ann oan. Neuze ar belek a bede evitho, ha goudeze e c’hellent distrei da veva etouez ann dud evel diagent.\nAl lezenn-ma n’oa ket great evit ar Verc’hez Vari, p’e guir oa deuet da veza mamm heb koll tamm euz he guerc’hded. Evelato e falvezaz d’ezhi ober evel ar merc’hed all, ha d’ar mare merket ez eaz d’ann templ gant eur c’houblad turzunelled; rak n’e devoa ket a be a dra da gaout eunn oan.\nD’ar mare-ze ez oa c’hoaz e Jerusalem eunn intanvez santel, he hano Anna. Ann intanvez-ma a ioa oajet a bevar bloaz ha pevar-ugent, ha ne denne penn euz ann templ. Na noz, na deiz, ne ehane da bedi, ha iun a rea bemdez. Ar vaouez-se a anavezaz ive ar Mabik Jezuz evit he Zalver p’edo Mari ha Joseph o tont ganthan d’ann templ, ha goudeze e komze anezhan da gement hini a ioa o c’hortoz donedigez ar Mesias.\nDa genver ann deiz-ma e vez benniget ar goulou gant solanite araok ann offerenn bred. Hogen, ar goulou-ze a verk Jezuz-Krist, sklerijenn ar bed. Enn eur c’houlaouenn ez euz tri zra : ar c’hoar, ar vouchenn hag ar flamm, pa vez var elum. « Mad, eme zant Anselm, ar c’hoar, great gant ar guenan (ar guenan azo loanedigou guerc’h), a verk korf hor Zalver, ganet euz ar Verc’hez Vari; ar vouchenn a verk he ene, hag ar flamm a zao enn ear da rei sklerijenn a verk he zivinite. »\nAr goulou-ze a vez douget var elum epad ar prosesion, epad ann aviel, hag azalek ar gorreou betek kommunion ar belek.\nEpad ar prosesion, e tigasont da zonj d’eomp eo Jezuz-Krist ann Hent, anp hent n’euz nemethan hag a c’hellfe hor c’has d’ar baradoz, hag a dleomp da heul dindan boan d’en em goll da viken.\nEpad ann aviel, e verkont eo Jezuz-Krist ar Virionez, ar virionez ne laka den da fazia hag a dleomp da gredi ha da zelaou dindan boan da veza touellet gant gevier ha kenteliou faoz ar bed.\nErfin, azalek ar gorreou betek kommunion ar belek, e tigasont da zonj deomp eo Jezuz-Krist ar Vuez, ann hini a zo diskennet euz ann env evit rei d’eomp buez ar c’hras er bed-ma ha buez ar c’hloar er bed all. Hogen, buez ar c’hras a dleomp da vaga ennomp dreist peb tra dre ar gommunion. Sakramant ann aoter a zalc’ho ann tan euz a garantez Doue bepred var elum enn hor c’haloun evel ar flamm er goulou benniget.\nAdtapet diwar « https://br.wikisource.org/w/index.php?title=Buhez_ar_Sent/1894/Purifikasion_ar_Verc’hez&oldid=23599 »


Nestorianiezh - Wikipedia\nAn Nestorianiezh zo ur c'helennadur kristen war meur a sujed e preder plas ar ar C'hrist hag hini Mari e-keñver Doue. Kelenn a ra e oa liammet daou natur Jezuz Krist (an natur denel hag an natur doueel) gant e volontez kentoc'h eget gant e berson. Diwar Nestorius (386-450), Patriarch Kêrgustentin (428-431), eo bet anvet al c'helennadur-se, levezonet gant preder Theodoros Mopsuestia.\nTabut a savas en Iliz kristen diwar ar c'helennadur-se, kondaonet gant Kiril Aleksandria da skouer, a dagas anezhañ abalamour ma nac'he reiñ da Vari he zitl a dTheodokos ("Mamm Doue"). Sujed Sened-Iliz Efesos e voe e 431 ha kondaonet e oa bet eno evel heretik, kadarnaet e Sened-Iliz C'halkedon e 451 ar pezh a gasas d'an disivoud nestorian pa droc'has an ilizoù nestorian o liammoù diouzh ar peurrest eus ar gristeniezh. Diwar neuze e oa aet heulidi Nestorius d'ar Reter war-zu an Impalaeriezh Sasanid ma kendeuzjont gant an ilizoù kristen eno.\nAdtapet diwar « https://br.wikipedia.org/w/index.php?title=Nestorianiezh&oldid=1873866 »\nLuskadoù kristen heretik\nKemmoù diwezhañ degaset d'ar bajenn-mañ d'an 6 Mae 2020, da 12:18.


Yann-Loeiz Emili - Wikipedia\n(Adkaset eus Yann Loeiz Emili)\nKazetenner, skrivagner, troour\nd'an 9 a viz Genver 1884\ne Kleder, Bro-Leon,\nd'ar 27 a viz Here 1923\ne Lannolon, Breizh\nPrizoniad er Ruhr\nYann-Loeiz Emili (Jean-Louis Émily e marilh ar boblañs) zo ur skrivagner brezhonek, un troour pezhioù-c'hoari hag saver eñvorennoù ganet e Kleder, d'an 9 Genver 1884 ha marvet e Lannolon d'ar 27 Here 1923. Skrivañ a reas pennadoù brezhonek er c'helaouennoù, dindan an anv-pluenn Ab Eozen peurvuiañ. Mervel a reas diwar ar gloazioù en doa tapet en un emgann evit ar Vro.\nMab e oa d'ar gov Yann Vari Eozen Emili ha da Vari-Añjela ar Moal. Studioù uhel en doe graet pa voe ur saozneger ampart hag ur saver pennadoù brezhonek evit ar Courrier du Finistère hag eñ mignon d'ar rener, Kaourintin an Ourz. E droidigezhioù pezhioù-c'hoari a voe embannet dalif.\nDarempredoù en doe gant ar silhonisted hag ar sindikalourien kouer tro-dro da Gastell-Paol, asambles gant ar veleien Francis Bellec ha Charles Bonniec. Prizoniet e oa bet e emgann Bapaume e derou an Brezel-bed kentañ ha kaset en ur c'hamp-bac'h prizonidi-brezel betek Nedeleg 1918. Kaset en doe e eñvorennoù a-dammoù er Courrier du Finistère e 1919 ha 1920. Mervel a reas tri miz goude e eured, war-nes bezañ daou-ugent, diwar ar gloazioù gouzañvet er brezel. Dimeziñ en doe graet d'an 6 Eost 1923 e Lanollon gant Marie Pierre Tilly, ganet e 1893 er gumun-se.\nPerzh a gemeras e krouidigezh Sindikad Kastell.\nA-raok ar brezel e skrivas pennadoù er c'helaouennoù gant ur spered katolik hag voe tost d'al luskad katolik araokour, Le Sillon, ma voe Ann Hader e gelaouennig e Breizh.\nEtouez ar Boched, moullet e 16 tamm war Le Courrier du Finistère e 1919 ha 1920.\nFrealzidigez eur c'hlanvour yaouank, moullet war Kroaz ar Vretoned e 1920\nBarnedigez ar gear, pezh c'hoari, 1920.\nKased an Diaoul, moullet e-barzh Feiz ha Breiz e 1921\nDiou familh dishenvel, moullet e 18 tamm war Le Courrier du Finistère e 1925\nWilliam Shakespeare, Ar Geben doñvaet. Embannadur diglok e-barzh Gwalarn, n° 12, 1927.\nWilliam Shakespeare, Marc'hadour Venezia. Gwalarn, n° 5, 1926.\nPierre Corneille, Polyeucte, troidigezh e brezhoneg diembann (diank).\nPennadoù brezhonek e-barzh ar Courrier du Finistère, Kroaz ar Vretoned, Ann Hader hag all.\nPennadig PRELIB (CRBC)\nFrancis Favereau, Lennegezh ar brezhoneg er XXvet kantved, levrenn 2, Breiz Atao hag ar re all el lennegezh, 1919-1944, Montroulez, Skol Vreizh, 2003, p. p. 418-419.(ISBN 2-911447-93-X)\nLukian Raoul, Geriadur ar skrivagnerien hag ar yezhourien vrezhonek…, Al Liamm, 1992. Pennad : Émily, Jean-Louis.(ISBN 2-7368-0034-6)\n↑ Anvioù meneget er diaz-stlenn PRELIB.\n↑ Adembannet dindan un talbenn all (Prizoniad er Ruhr) gant Mouladurioù Hor Yezh e 1992\nAdtapet diwar « https://br.wikipedia.org/w/index.php?title=Yann-Loeiz_Emili&oldid=1986960 »\nKemm diwezhañ d'an 20 Ebr 2022 da 16:58\nKemmoù diwezhañ degaset d'ar bajenn-mañ d'an 20 Ebr 2022, da 16:58.


François Pignon - Wikipedia\nFrançois Pignon zo anv un dudenn bet krouet gant ar saver senario gall Francis Veber (1937-) evit e bezh-c'hoari Le Contrat da gentañ-penn. Leurennet gant Pierre Mondy (1925-2012) e voe c'hoariet e Théâtre du Gymnase (Pariz X) adalek miz Gwengolo 1970 ha dalc'het roll Pignon gant Jean Le Poulain (1925-1988).\nAzasaet e voe an oberenn diwezhañ-se evit ar sinema ha sevenet ar film L'Emmerdeur (miz Gwengolo 1973) gant Édouard Molinaro (1928-2013) : Jacques Brel (1929-1978) an hini eo a wiskas dilhad François Pignon er sinema evit ar wech kentañ. Delc'her a ra roll ur gwerzher rochedoù, gwan e imor abaoe m'eo aet e wreg Louise (Caroline Cellier) dioutañ da vevañ gant an doktor Fuchs (Jean-Pierre Darras, 1927-1999) e Montpelhièr. Graet e vennozh adc'hounit karantez Louise e kej François Pignon gant Ralf Milan (Lino Ventura, 1919-1987), dre zegouezh-kaer, ul lazher gopret erruet e memes kêr da gas da benn ar gevrat bet fiziet ennañ : diskar test pouezus ur prosez eus prenestr kambr e leti a sko war al lez-varn...\nBerzh bras a reas ar film en abeg da imor disheñvel-mik an div dudenn bennañ : hini glemmichus ha torr-penn Pignon ouzh hini yen-skorn ha mennet Milan. Ganet e oa bet un dudenn nevez-flamm hag a reas Francis Veber ganti meur a wech da-heul.\nPa gej Pignon gant Milan evit ar wech kentañ...\nEstroc'h evit François Pignon a voe ijinet gant Francis Veber : gwelet e voe an dudenn François Perrin evit ar wech kentañ war ar skramm bras, e-barzh Le Grand Blond avec une chaussure noire gant Yves Robert (1920-2002) e 1972.\n1 En oberennoù all\nEn oberennoù all[kemmañ | kemmañ ar vammenn]\nmiz Du 1983 : Les Compères, sevenet ar film ha savet ar senario anezhañ gant Francis Veber ; delc'her a ra Pierre Richard (1934-) roll Pignon, un den lent ha c'hoant d'en em zistrujañ gantañ.\nmiz Kerzu 1986 : Les Fugitifs, sevenet ar film ha savet ar senario anezhañ gant Francis Veber ; delc'her a ra Pierre Richard roll Pignon, ul laer-bank dizampart ken ez eo.\nmiz Ebrel 1998 : Le Dîner de cons, sevenet ar film ha savet ar senario anezhañ gant Francis Veber ; delc'her a ra Jacques Villeret (1951-2005) roll Pignon, hag eñ kargad e Ministrerezh an Arc'hant ha sot gant ar maketennoù savet gant chimik.\nmiz Genver 2001 : Le Placard, sevenet ar film ha savet ar senario anezhañ gant Francis Veber ; delc'her a ra Daniel Auteuil (1950-) roll Pignon, un dister a gontour o labourat en ul labouradeg stevelloù. Goude klevout lâret e oa war-nes bezañ dic'hopret e lez ar vrud da redek ez eo-eñ heñvelreviat, kement-mañ diwar alioù un amezeg dezhañ...\nmiz Meurzh 2006 : La Doublure, sevenet ar film ha savet ar senario anezhañ gant Francis Veber ; delc'her a ra Gad Elmaleh (1971-) roll Pignon, hag eñ gweturer en ul leti. Kinniget eo dezhañ ober van da vevañ a-goublad gant un diskouezerez-c'hiz brudet, hag hi gwreg kleiz d'un den a aferioù pinvidik-mor e gwirionez...\nmiz Kerzu 2008 : L'Emmerdeur, sevenet ar film hag adkemeret senario hini 1973 gant Francis Veber ; erlec'hiet eo Brel gant Patrick Timsit (1959-) ha Ventura gant Richard Berry (1950-) ; dilec'hiet eo darvoudoù ar film e Nisa...\n2012 : Cher Trésor ; delc'her a ra Gérard Jugnot (1951-) roll Pignon ennañ.\n2014 : Le Placard ; fiziet roll Pignon en Élie Semoun (1963-).\n↑ Adazasaet e oa bet gant Veber e 2005, bet fiziet roll François Pignon e Patrick Timsit.\n↑ E miz Kerzu 2008 e oa deuet e-maez un doare all — L'Emmerdeur — sevenet gant Francis Veber e-unan ar wech-mañ. Fiziet e voe an holl rolloù d'ar gomedianed o devoa kemeret perzh e pezh-c'hoari 2005.\n↑ Diwar Le Dîner de cons (pezh-c'hoari) (1993) ; dalc'het e voe roll François Pignon gant Jacques Villeret, Dany Boon (1966-), Régis Laspalès (1957-) ha Patrick Haudecœur (1964-) tro-ha-tro.\n↑ E 2014 e oa deuet e-maez ur pezh-c'hoari, an hevelep titl dezhañ, leurennet gant Veber ivez.\nAdtapet diwar « https://br.wikipedia.org/w/index.php?title=François_Pignon&oldid=1821563 »


Kargloud - Wikipedia\n(Adkaset eus Gulo)\nGenad : Gulo\nAr c'hargloud (Gulo gulo) zo ur bronneg bras eus kerentiad ar Mustelidae. Ar spesad nemetañ eo eus ar genad Gulo.\nTri isspesad zo:\nGulo gulo gulo en Europa.\nGulo gulo luscus en Amerika\nGulo gulo vancouverensis en Amerika\nAr c'hargloud a zo un aneval gell e vlevenn. Roudennoù melen a vez alies war e gostezioù. Stank ha hir eo e greoñ ha ne vir ket an dour, ar pezh a zo talvoudus en endroioù yen evel ar re ma kaver ar c'harglouded enno. Gallout a ra ar c'hargloud tizhout 25 kg ha 110 cm gant ul lost 20 cm. Tennañ a ra d'un arzh bihan gant ul lost hir. C'hwezh fall-tre a vez gantañ.\nUn hollzebrer kentoc'h eget ur c'higdebrer gwir eo ar c'hargloud. Kreñv-tre eo ha gallout a ra lazhañ anevaled ken bras hag un elan. Kirvi-erc'h a vez hemolc'het gantañ, ar pezh a grou kudennoù er rannvroioù el lec'h m'o deus ar c'hirvi-erc'h ur pouez armerzhel bras. Ar c'hargloud ne dag ket an dud met, dre ma c'hoarvez gantañ tagañ loened tapet e trapoù, e voe lazhet alies gant traperien gwechall. Kemer a reont ivez preizhioù digant preizherien arall evel an arzhed pe ar bleizi.\nParañ a ra ar c'harglouded e-pad an hañv met ampellaet e vez stagadur ar fetus betek ar goañv. An aliesañ ne vez ket ganet kolen ebet gant ar barez keit ha ma vez ral ar boued. Ar c'helin - tri pe pevar - a vez ganet e-pad an nevezamzer hag o oad-gour a dizhont goude ur bloavezh.\n13 vloaz a c'hell bevañ ar c'hargloud.\nEr rannvroioù arktek evel Alaska, hanternoz Kanada, Siberia ha Skandinavia e vev ar c'harglouded dreist-holl. O c'havout a reer ivez e Rusia hag er broioù balt. Boutinoc'h e oa gwechall, avat. A-raok trevadennerezh Amerika gant an Europeaned e kaved anezhañ betek ar Sierra Nevada e Kalifornia. Dianav eo poblañs a-vremañ ar c'harglouded met n'int ket niverus war a seblant.\nTiriad ar c'hargloud\nAr c'hargloud war an Animal Diversity Web\n↑ Anvioù bronneged Europa, Ofis ar Brezhoneg, 2003, p. 55\nAdtapet diwar « https://br.wikipedia.org/w/index.php?title=Kargloud&oldid=1706421 »\nKemmoù diwezhañ degaset d'ar bajenn-mañ d'an 17 Mez 2016, da 09:04.


Journal de Renaud Camus, mercredi 1er décembre 2021\ncréée le mercredi 1er décembre 2021, 10 h 49\nmodifiée le mercredi 1er décembre 2021, 10 h 52Plieux, mercredi 1er décembre 2021, dix heures du matin. Je n’ai malheureusement pas vu, jusqu’à présent, le “clip” de lancement de campagne d’Éric Zemmour, publié ~~~~~. ~~~ ~~~ ~~~~ ~~~’~~~ ~~~~ ~~~~~ ~~~~~~~ ~~~ ~~~~ ~~~~~~, ~~~ ~~~~ ~~~ mot dépossession, même, ~~ ~~~~~~~~~ ~~~~ ~~~ ~~~~~~~~~ ~~~~~~~. ~~’~~~ ~~~ ~~~ ~~~~~~~~~, ~~ ~~~~~ ~~~~~~~, ~~~~ ~~~~, ~~~~ ~~~~~~~ ~~~~ ~~~ ~~~ ~~~~~~~~ ~~~~~~~, ~~’~~~~~~~~~~ ~~~~~~~~~ ~~ ~~’~~~~~~~~~~ ~~~~ un certain Gilles ~~~~~~~~, ~~~~ ~~~~~~ ~~~~~~ ~~~~~~~~~~ ~~~~~~~~. ~~~~~~~~ ~~~ ~~~~~~~~~~~ ~~~~ ~~~~~ ~~ ~~’~~~~~, ~~~ ~~~~~~~~ ~~~ ~~~~~~~~~ ~~~~~~~~~ ~~~~ ~~~~~~~~~ ~~~ ~~~~~~~~~~ ~~~~ ~~~ ~~~~~~~~~~ ~~~ ~~~ réponses, qui n’est ~~~~~~~ ~~~~~. ~~~~~~~~ ~~~ ~~~~~~~~~~~ ~~~ ~~~~ ~~~~~~~~~ ~~~~~ ~~~ ~~~~ ~~~~~~~~~ ~~~~~~~~~~~~ ~~~ ~~~~~~~~~, ~~~~~ ~~~~~~~ ~~’~~~~~~~~~~~ ~~~~ ~~~~ ~~~~~~~~~~~. ~~~~~~~~ ~~ ~~~~~~~ ~~~~~ ~~~~~~~~ ~~~~~~ on lui a ~~~~~ ~~~~~~~~~~~ ~~~~ ~~’~~~~~~~~ ~~~~~~ ~~~~~ ~~~~~~ ~~~~ ~~~~~~~~~~~~~~, ~~~~~ ~~~~ ~~~~~~~, ~~~ ~~’~~~~~~ ~~~~~ ~~~~ ~~~~~~~~~. ~~~ ~~’~~~~ ~~~~~~~, ~~’~~~~~~ ~~ ~~’~~~~~~~~, ~~~~~, ~~~~~~~-~~~, ~~~~~ ~~~~~~~~, en vidant les ~~~~~~, ~~~~~~~ ~~~~~~’~~ ~~~~~~~~ ~~~ ~~~~~~~~~~~~ de connard, ~~~ ~~~~~ ~~~ ~~ ~~~ ~~~~~, ~~~~~~~~~~~~~, ~~~~~ ~~~~ ~~~ ~~~~~ ~~~~~~ ~~~~~~~~~. ~~~ ~~~~~~~ ~~~~~~ ~~~ ~~~~ ~~~ mal à endosser ~~’~~~~~~ ~~~ ~~~ ~~~~~~~~~ ~~ ~~~~~~~~~ ~~~ ~~~~~~~. ~~~~~~~ ~~~~~~~~ ~~’~~~~~~ ~~~~~ ~~~’~~~ ~~~ ~~~~~~ ~~~~~ ~~~ ~~~~~ ~~~~~~~ ~~~~, ~~~ ~~~~ ~~~~ ~~~~~~ ~~~~~~~~, ~~~~~~ ~~~ clique néga-génocidaire, qui ~~~ ~~’~~~~~~~~~~ ~~~~~ ~~~~~ ~~~~~~~~ ~~~~ ~~~~~~~, ~~~~~ ~~~ ~~~~~~, ~~~~~ ~~~ ~~~~~~~~, ~~~~~ ~~~~~~~~~ ~~~ ~~~~ ~~~ ~~~~~. ~~~~~-~~~ ~~~~~~~~~~~ ~~~ ~~~~~~~~ ? ~~~ ~~ ~~ bien les réseaux ~~~~~~~~, ~~~~~ ~~’~~~~~~~~~~~ ~~~~~~~ ~~~’~~~~ ~~~~~ ~~~ ~~~~~~ ~~~~~~ ~~~~~~~~~, ~~~ ~~~~~ ~~~~~~~~~~~~ ~~~~~~~ ~~~~ ~~~ ~~~~~~~ ~~~~~~~ ~~~~~ ~~~ ~~~~~~~~~ ~~~ ~~~ ~~~~~~~~~~~ ~~~~~~~~~~~~. ~~~~ ~~~ moins ne s’expriment ~~~~, ~~’~~~~ ~~~~~ ~~~~~, — en ~~~~~ ~~~~ tels, ~~~~~-~~~ ~~~~~, ~~~~~ ~~~ ~~’~~~ ~~’~~~~~~~~ ~~~~~~~~~ ~~ ~~~~~~~~ ~~~~. ~~~~~~~~~~ ~~~~ ~~~~~~~~ ~~ ~~~~~ ~~~~~~~ ~~~~~~~ ~~~~ canaux d’expression qu’ils ~~~~~~~~~~ — ~~’~~~ ~~~~~ ~~~~~~~~ ~~~~~~. ~~~ ~~~~~~~~~ ~~~ ~~~~~~~~~~~ ~~~ ~~~~~~~, ~~~ ~~~~ ~~~~~~~~ ~~~ ~~~~~~~ ~~~~ ~~~~~ ~~~~~~ tout.\nCe ~~~~~~ ~~~ ~~~~~~~~~ ~~~~ ~~~ ~~~~ décevant, dans la ~~~~~~~ ~~~ ~~~ ~~’~~~~~~ ~~ ~~~~~~~ ~~’~~~ ~~~~~~ ~~~ ~~~ ~~~~~~. ~~~ ~~’~~~~ ~~~~ ~~~~~~ ~~~~ ~~~ ~~~~~ ~~~~~~~~~~~~~, ~~~~~~ ~~~ ~~~~~~~~~ ~~~ ~~~~ ~~~~~~’~~~ ~~~~~ ~~~~~~~~. De premières défections ~~~ ~~~~~~~~~~~~. ~~’~~~~~~~~ ~~~~ ~~~ ~~~~~~~~~~ ~~~~~~~ ~~~~~~ ~~~~~ ~~~ ~~~~~~~~ ~~~~~~ ~~~~~~~~ ~~ ~~~~~~, ~~~~~~~~~ ~~~~~~~~~, ~~~ ~~~ ~~~ ~~~ ~~~~~~~. ~~~~ ~~~~~~~~ ~~~~~-~~~~~~~~~~~~~ ~~~ ~~’~~~~~~~~~ du bloc qu’elles ~~~~~~~~~~~~~ ~~~~~~~~~~~ ~~~~~ ~~~~~~~~~ ~~ ~~~ ~~~~~~~~~~, ~~~~~~ ~~ ~~’~~~~~~~~~ ~~~~~ ~~ ~~~~~.\nvoir l’entrée du mercredi 1er décembre 2021 et ses 3 images dans Le Jour ni l’Heure


Troad nominativel - Wikipedia\n(Adkaset eus Tro-envel)\nEr yezhoniezh e vez implijet an termen troad nominativel, nominativ, tro-envel pe tro-anviñ (saoz.: nominative case) pe a-wezhoù ivez troad renerel (saoz.: subject case) evit komz eus un droad yezhadurel pennañ a dalvez da verkañ arc'hwelioù kevreadurezhel resis er frazenn, d.l.e arguzennoù resis.\nMerket e vez gant an nominativ graer ("A") ur verb tranzitivel pe rener ur verb amdranzitivel ("S") en tu-gra pe c'hoazh ar renadenn-c'houzañv ("P") en tu-gouzañv.\nEr yezhoù nominativel-akuzativelAozañ\nEn un doare rik e vez implijet an nominativ, enebet ouzh an akuzativ, gant ar yezhoù nominativel-akuzativel. Peurliesañ eo an nominativ an droad amverk, da skouer:\nDas Kind spielt im Garten(nepreizh unander: "Ar bugel a c'hoari/a zo o c'hoari el liorzh")\nDie Kinder spielen im Garten (nepreizh liester: "Ar vugale a c'hoari/a zo o c'hoari el liorzh")\nlupus currit (gourel unander: "al/ul louarn a red/a zo o redek")\nAquila volat (benel unander: "an/un erer a nij/a zo o nijal")\nkoirat olivat huoneessa (liester: "ar chas a oa e-barzh ar sal")\nhuoneet olivat suuria (liester: "bras e oa ar salioù")\nE gresianeg a-vremañ:\nΑυτό το κρασί είναι καλό ("Ar gwin-mañ 'zo mat")\nΟ Γιάννης θα έρθει αύριο ("(Ar) Yann a deuio warc'hoazh")\nEr yezhoù aktivel-stadelAozañ\nImplijet e vez ivez gant ar yezhoù aktivel-stadel (pe "nominativel-absolutivel") un droad heñvel-mik hec'h arc'hwel ouzh hini an nominativ er yezhoù nominativel-akuzativel, daoust ha ma vez merket an nominativ en degouezh-mañ.\nEr yezhoù evel-hen e talvez an nominativ da verkañ rener ur verb tranzitivel ha graer a-ratozh ur verb amdranzitivel met ne vez ket implijet evit merkañ rener ur verb amdrazitivel dre degouezh/pe en desped dezhañ.\nAdtapet diwar « https://br.wikipedia.org/w/index.php?title=Troad_nominativel&oldid=1674848 »\nKemm diwezhañ d'an 13 Kzu 2015 da 19:22\nKemmoù diwezhañ degaset d'ar bajenn-mañ d'an 13 Kzu 2015, da 19:22.


Pennadoù savet gant ar skolajidi diwar-benn hor beaj di eus ar 26 a viz Ebrel betek an eil a viz Mae Arrasate en noz, skeudenn gant Brendan Goude ur veaj hir ha skuizhus, omp bet degemeret a galon vat gant hor familhoù. Souezhus eo...\nHALEG, SPERN-GWENN HA SPERN-DU\nHañvig-goañv betek Nedeleg, hag ac'hano goañv kalet ken na zeu ar bleuñv en haleg, hag ac'hano goañv tenn ken na zeu ar bleuñv er spern-gwenn, hag ac'hano mui-ouzh-mui ken na zeu ar bleuñv er spern-du. Bleuñv a zo en haleg, echu ar...\nMERC'HED AR SKOLAJ : TEIR GWECH TREC'H E PONDI !\nDipitet oa bet ar strollad merc'hed gant an degemer o doa bet e Tregon, hag int o pleustriñ hardizh abaoe meur a viz... Neuze, kendalc'het o deus da bleustriñ ha kinniget o deus hiziv da juri "Kanit 'ta bugale" kinniget gant merc'hed...\nO KANTREN DRE GÊR-GEMPER\nTeir skeudenn chomet a ziwar-lerc'h disparti Euskariz Arrasate. Ur strollad mignonezed straed an dudjentil, ma ne fazier ker, hag ur strollad mignoned war leurgêr Sant-Kaourantin. Trugarez da Jeanne.


Kreiskêr Hiroshima e 2006\nHiroshima (広島市 Hiroshima-shi, da lâret eo "Enezennn ledan" e japaneg) a zo ur gêr hag ur porzh eus Japan. Kêr-benn prefeti Hiroshima eo. Emañ war aod norzh mor diabarzh Seto, en enezenn Honshū, e kornôg Bro-Japan. Chomet eo brudet en Istor Bombezadeg Hiroshima e miz Eost 1945.\n1.1 Kent ar vombezenn\n1.2 Kentañ bombezadeg atomek ar bed\n1.3 Goude ar vombezenn\nKent ar vombezenn[kemmañ | kemmañ ar vammenn]\nHiroshima a oa savet e 1589 en aod nozh mor diabarzh Seto (Setonaikai) gant an aotrou Terumoto Mori. Sevel a reas Kastell Hiroshima war an enezenn vrasañ a oa etre brec'hioù ar stêr Ōta, alese an anv kemeret gant ar gêr.\nHiroshima a zeuas da vezañ ur gêr vras e-pad an oadvezh Meiji. E 1910, e oa 143 000 a dud o chom enni, hag e niveradeg 1940, e oa 344 000 annezad o chom eno E-doug Brezel Sina ha Japan, Hiroshima a zeuas da vezañ unan eus bonnoù pennañ eus arme impalaeriezh Japan. Mirout a reas ar roll-se e-pad an oadvezh Shōwa.\nE-pad an Eil Brezel Bed, Hiroshima a oa unan eus ar c'hreizennoù strategek a dalveze da zifenn holl su Bro-Japan hag ur greizenn greanterezh pouezus-kenañ. Just dirak porzh kêr, war Enez Okunoshima, e oa bet savet ul labouradeg a brodue gaz brezel staget ouzh rouedad strolladoù enklask Shiro Ishii. Gant kresk an impalaeriezh e oa produet eno a bep seurt armoù kimiek evel ar gaz sezv, al lewisite hag ar c'hianur. Implijet e veze ar gazoù-se a-enep ar soudarded hag ar siviled eus Sina peurgetket evel en taolioù-arnod renet war an dud gant strolladoù Shiro Ishii.\nKentañ bombezadeg atomek ar bed[kemmañ | kemmañ ar vammenn]\nKêr Hiroshima,just goude bombezadeg 1945\nDistrujet e oa kêr Hiroshima gant ur vombezenn atomek d'ar 6 a viz Eost 1945. E 1945, e oa bet choazet 6 pal gant an amerikaned evit ar vombezenn nukleel : Hiroshima, Nagasaki, Kokura, Niigata, Kyōto ha Yokohama. D'ar 6 a viz Eost 1945, da 2e 45 (eur lec'hel), ar bombezer B-29 bleinet gant Paul Tibbets, badezet Enola Gay diwar anv e vamm, a zibradas diouzh tachenn Tinian, gant ur vombezenn atomek dre uraniom 235 dezhi 15 kilotonn nerzh, lesanvet Little Boy. 12 den a oa er pare, 4 skiantour en o zouez. Daou vB-29 a heulie anezhañ hag a gase ar binviji skiantel ret da vuzuilhañ ha da zielfennañ an darzhadenn.\nDa 7 e 09 e sonas ar galv-diwall a-enep ar c'hirri-nij en Hiroshima rak gwelet e oa bet ur c'harr-nij en e unan. Ar B-29 arsellerezh an amzer Straight Flush an hini e oa. D'ar memes koulz e tremene daou garr-nij all a-us Kokura ha Nagasaki gant ar memes kefridi. Mat-tre e oa an amvaezad amzer a-us Hiroshima ha choazet e oa ar gêr evit ar vombezadeg. Paouez a reas ar galv-diwall e kêr da 7e 30. Ne oa ket bet bombezet stank Hiroshima e-pad ar brezel ha boaz e oa an annezidi da welet bombezerioù amerikan o tremen a-us dezhe da vont pelloc'h en norzh.\nAr vombezenn, goloet a sinadurioù hag a gunujennoù evit ar Japaned a oa armet e-doug ar nijadenn ha taolet da 8e 15, war-dro 9000 metr a-us kêr. Da 8e 16 munut 2 eilenn (eur lec'hel), goude 43 eilenn, e tarzhas ar vombezenn da 600 metr a-us d'al leur, dreist a-zioc'h ospital Shima (34° 23′ 41″ N 132° 27′ 17″ E / 34.39482, 132.45483\n34° 23′ 41″ N 132° 27′ 17″ E / 34.39482, 132.45483 ), e-kreiz ar gêr, e gevred ar Pont Aioi a oa al lec'h bizet gant ar c'harr-nij abalamour ma oa aes da anavout gant e stumm e « T ».\nAn darzhadenn, kevatal da hini 15 000 tonn TNT, ar zistrujas ar gêr betek al leur. 75 000 den a oa lazhet war an taol. En o zouez e oa un drederenn soudarded, rak e kêr edo sez An Eil arme hollek (第2総軍, Dai-ni Sōgun) krouet d'an 8 a viz Ebrel 1945 diwar divodadur Komandamant an difenn hollek (防衛総司令部, Bōei Soshireibu) karget da zifenn kornôg Japan, hag hini kalz arsanailhoù ha tachennoù kirri-nij. E-doug ar sizunvezhioù goude, ouzhpenn 50 000 den muioc'h a varvas. Diresis e chom niver klok ar re varv ; emañ war-dro 250 000 den. Diwar an 90 000 savadur a oa e kêr, 62 000 a oa distrujet penn-da-benn. Ne chomas roud ebet eus an annezidi a oa o chom tostoc'h evit 500 metr diouzh lec'h an darzhadenn.\nPa oant o vont war o giz, ar soudarded a oa er c'hirri-nij a welas an "tok-touseg" e-pad 500 kilometr. Hennezh a oa savet e daou vunut betek 10000 metr uhelder. Douarañ a reas an Enola Gay 6 eurvezh diwezhatoc'h e Tinian. Roet e oa medalennoù d'an akipaj diouzhtu.\nGoude ar vombezenn[kemmañ | kemmañ ar vammenn]\nAr Genbaku Dome, goude an darzhadenn nukleel\nHiroshima a-raok an Eil Brezel Bed\nHiroshima a oa adsavet penn-da-benn goude ar brezel. Diwar intrudu e vaer, Shinzo Hamai e oa anvet Keoded ar peoc'h gant Parlamant Bro-Japan e 1949. Miret e oa dismantroù ar Genbaku Dome, unan eus ar savadurioù nemeto na oant ket bet distrujet penn-da-benn gant an darzhadenn, e-giz testeni.\nSavet e oa ur mirdi ar peoc'h, a oa treset gant an tisavour Kenzo Tange. Ul liorzh bras, Liorzh eñvor ar peoc'h, 12 kantar dindanañ, tost da hipokreiz an darzhadenn, ma vez aozet ul lid-koun, d'ar 6 a viz Eost. Eno e kaver kalz monumantoù en eñvor an dud marvet goude an darzhadenn.\nE miz Du 2010 e-pad kendalc'h Hiroshima, an dalaï-lama ha pemp loread all eus Priz Nobel ar peoc'h o deus kemeret perzh e kendalc'h loreidi Priz Nobel ar peoc'h. Gouestlet e oa ar c'hendalc'h d'an dizarmerezh nukleel hag aozet e Hiroshima. Wuer Kaixi, unan eus pennoù ar studierien e-pad manifestadegoù ar blasenn Tian'anmen e 1989, a oa eno en anv kentañ loread priz Nobel ar peoc'h e Sina, Liu Xiaobo, e prizon d'ar c'houlz-se. Goulennet en deus e vez dieubet Liu Xiaobo ha disklêriet « e talc'he an dud a stourme evit an demokratiezh ha difennerien Gwirioù Mab-Den da vezañ handeet ha lakaet en toull-bac'h e Sina d'ar mare ma oa e Hiroshima ».\nEvel m'emañ e-mesk ar 17 kêr eus Japan (政令指定都市, Seirei shitei toshi), kêr Hiroshima he deus galloudoù ouzhpenn ar re a vez roet da gustum da gêrioù Bro-Japan ha kemeret diwar re prefeti Hiroshima. Rannet eo en 8 arrondisamant :\n↑ What was the population of Hiroshima before World War 2 ?\n↑ Gold, idem, p 58\n↑ L'Express, 12 a viz Du 2010 : "Appel à la libération du dissident Liu Xiaobo au sommet des Nobel de la Paix"\nAdtapet diwar « https://br.wikipedia.org/w/index.php?title=Hiroshima&oldid=1971146 »


Kloz eo ar galv souten war Kengo!\n18 July 2015 18 July 2015 kengo 0\nKloz eo ar galv souten war Kengo! 77 oc’h bet o reiñ deomp 3 395€ en holl, ar pezh a ra memestra 73.8% deus ar sammad ! Pep road, ar re vunut kement hag ar re vrasañ, en deus roet kalon deomp, ar re bublik kement hag ar re all.…\nPennad Ouest-France war Privezioù Publik\n3 July 2015 18 July 2015 abadennoù o tont, keleier 0\nPennad Ouest-France war Privezioù Publik d’ar pevar en Eskevien da 20:30.\nTamm ha tamm… ‘vez graet he bragoù da v/Marjanik war Kengo!\n2 July 2015 2 July 2015 abadennoù o tont, keleier 0\nTamm ha tamm… ‘vez graet he bragoù da v/Marjanik! Ar galv souten war Kengo.bzh a zastum hiziv ouzhpenn da 50% evit souten labour skignañ ar pezh. Ha n’eo ket bet c’hoariet ar pezh-c’hoari c’hoazh! Trugarez evit ho fiziañs e-barzh ennomp, hag e-barzh hon labour a-stroll. Unnek devezh a chom deomp…\nArchives Select Month October 2018 April 2017 February 2017 January 2017 November 2016 October 2016 May 2016 March 2016 February 2016 December 2015 September 2015 July 2015 June 2015 May 2015 April 2015


Yonai kentañ ministr\nMitsumasa Yonai(米内光政) (bet ganet d'an 2 a viz Meurzh 1880 ha marvet d'an 20 a viz Ebrel 1948) oa un amiral eus morlu impalaerel Bro-Japan ha politikour. 37vet kentañ ministr Japan eo bet adalek ar 16 a viz Genver 1940 betek an 22 a viz Gouere 1940.\n1 Yaouankiz ha buhez er morlu\n2 Ministr ar merdeerezh\n3 Kentañ ministr\n4 Labour politikel\nYaouankiz ha buhez er morlu[kemmañ | kemmañ ar vammenn]\nYonai a zo bet ganet e ker Morioka, en ur familh e lec'h ma oa gwechall samuraied uhel o ren war domanioù Morioka. Mont a reas e akademiezh ar morlu impalaerel e 1901, ha uhelaet eo bet e renk da zanvez ofisour e Genver 1903. Kemer a reas perzh d'ar brezel etre Japan ha Rusia etre 1904 ha 1905, m'eo bet uhelaet e renk da letanant e miz Gouere 1904.\nGoude-se, uhelaet eo bet c'hoazh e miz Kerzu 1912, tremen a reas dre skol brezel ar morlu ha uhelaet c'hoazh, da renk renabler milourel a-benn bezañ kaset e Rusia hag e Polonia e pad an eil brezel bed, etre 1915 ha 1917. Uhelaet eo bet e renk da gomandant, ha goude diskar an impalaeriezh rusian, eo bet adgalvet e Bro Japan a-benn bezañ lakaet e penn tachenn morlu Sasebo.\nE 1918, e erruas e barzh strollad pennoù bras ar morlu japaneg hag uhelaet eo bet d'ar renk kabiten e 1920. Kabiten eus al lestr brezel Mutsu eus miz Du 1924 betek miz Kerzu 1925, e lec'h ma'z eo bet anvet e penn eil morlu Bro-Japan gant renk a eil-amiral. Estreget-se en eus kemeret perzh da guzul teknikel ar morlu.\nE miz Kerzu 1928, anvet eo kentañ komandant eus ar rummad listri arsailh, ha kaset betek ar ster Yangtze e Sina. Goude e drec'h war ar Sinaiz eo bet uhelaet d'ar renk iz-amiral e miz Kerzu 1930 ha kaset e penn morlu Chinkai e Korea.\nLakaet eo bet e penn trede morlu Bro-Japan e miz Kerzu 1932, goude tachenn morlu Sasebo (Du 1933), eil morlu Bro-Japan (Du 1934), tachenn morlu Yokosuka (Kerzu 1935), e penn ar morlu koublet ha kentañ morlu Bro-Japan e miz Kerzu 1936. Pa oa e penn ar strolladoù listri-mañ, ha goude gwallzarvoudoù an Tomozuru, eo bet lakaet war-well ar fed ma bigi morlu Bro-Japan a grogen da vezañ kozh ha ret e oa adneveziñ anezho. Lakaet eo bet e plas ur c'huzul a-benn ober al labour-se ha cheñchamantoù zo bet graet war stumm re simpl al listri brezel.\nMinistr ar merdeerezh[kemmañ | kemmañ ar vammenn]\nYonai a zo deuet da vezañ amiral e miz Ebrel 1937 ministr ar merdeerezh dindan rennad ar c'hentañ ministr Hayashi Senjuro e pad ar memes bloaz. Ha kenderc'hel a reas da laburat er c'harg-mañ dindan ar ministred all evel Konoye Fumimaro ha Hiranuma Kiichiro betek miz Eost 1939. Goude, pa Abe Nobuyuki a erruas kentañ ministr, Yonai a zo bet kaset d'ar c'huzul-brezel uhel. Pa oa ministr, e oa brudet evit e brezegennoù savet ha skrivet ar berrañ posupl en e bouez-mouezh eus Nambu.\nYonai oa ankeniet pa wele an darempredoù etre ar Rouantelezh-Unanet, ar Stadoù-Unanet ha Bro-Japan o vont war gwasaat. Ha dreist-holl pa 'z eo erruet er prantad ma dreistelezh arme Bro-Japan oa gwallgaset gant stad fall an traoù war dalbenn Bro-Sina. Yonai a glaskas kas da benn ur bolitikerezh eus ar peoc'h etre ar broioù, met se a digaso kalz a gudennoù dezhañ gant ar broadelourien strizh. Evel Isoroku Yamamoto, klasket eo bet meur a wech drouklazhañ anezhañ. Met e soñje e oa un dra a bouez evit Bro-Japan kaout ur vag kreñv kennañ evel ar Yamato (kreñvañ bag ar prantad istorel-mañ er bed a bez) a-benn kempouezañ an traoù war an dachenn milourel etrevroadel.\nKentañ ministr[kemmañ | kemmañ ar vammenn]\nYonai a zo bet anvet kentañ ministr Bro-Japan ar 6 a viz Genver 1940. Pa oa kentañ ministr, e strivas evit kreñvaat al liammoù etre ar Stadoù-Unanet, Rouantelezh-Unanet ha Bro Japan a-benn staliañ ur aergelc'h a beoc'h etre ar broioù-se, hag e enebas ouzh mennozh an emglev gant an Alamagn nazi ha Italia faskour. Met e rankas reiñ e zilez an 21 a viz Gouere 1940, dreist-holl abalamour ma 'z eo bet rediet gant ar broadelourien ha rannoù a stourment evit an emglev gant Alamagn. An emglev-se a vo sinet diwezhatoc'h ar 27 a viz Gwengolo 1940.\nLabour politikel[kemmañ | kemmañ ar vammenn]\nYonai a labouras evel dilennad e burev ar c'hentañ ministr ha distroet eo d'e labour ministr eus ar merdeerezh dindan ar c'hentañ ministr Koiso Kuniaki adalek an 22 a viz Gouere 1944 betek ma Saipan a gouezhas dindan argadoù an arme amerikan. Goude-se e gendalc'has da labourat evit ar c'hentañ ministr Suzuki ha Shigenori Togo betek diskleriadurioù Potsdam. Adalek miz Eost 1945, e renas al labourioù distruj hollek eus morlu impalaerel Bro-Japan.\nAbaoe pell, Yonai a c'houzañve kudennoù gant e gwazhiennoù-kas, met e varvas eus un danijenn-skevent e 1948 pa oa 68 bloaz. E bez zo en e rannvro c'henidik, Morioka. Roet eo bet dezhañ medalenn ar sarpant-nij (kentañ renk) aour hag anvet eo bet e barzh urzh ar sav-heol.\nAdtapet diwar « https://br.wikipedia.org/w/index.php?title=Mitsumasa_Yonai&oldid=1859864 »\nKemmoù diwezhañ degaset d'ar bajenn-mañ d'an 4 Gen 2020, da 11:52.


Degemer al lec’hienn > C’hoariva > Keloù > Redet e vo ganeomp !\nRedet e vo ganeomp !\nUn arz dre gomz eo ar c’hoariva, un arz bev pouezus evit ur gevredigezh.\nHep ar yezh : c’hoariva ebet. Dalc’homp soñj eus an dra-se.\nDeuit da souten ar stolladoù c’hoariva a redo :\nKilometr 109 - LA OBRA - d’ar 05 a viz Mae da 6e12 e Pontekroaz\nKilometr 141 - TRO-DIDRO - d’ar 05 a viz Mae da 9e32 e Ploneour-Lanwern\nKilometr 1548 - MAT AR JEU - d’an 11 a viz Mae da 11e51 e Sibirill\nKilometr 1607 - C’HOARIVA - d’an 11 a viz Mae da 5e59 noz e Plabenneg / Tro hor bo da vezañ asambles gant Céline ha gant strollad La Obra hag a c’hoario e bezh-c’hoari nevez Kakaw evit ar wech kentañ d’ar memes eur rik e Douarnenez !\nKilometr 1610 - TEATR PIBA - d’an 11 a viz Mae da 6e18 noz e Plabenneg\nKilometr 1796 - AR VRO BAGAN - d’an 12 a viz Mae da 1e37 e Plougerne


Stummadurioù diouzh an ezhommoù - Stumdi\nTesteniekadur kalite tapet evit ar rummad obererezh-mañ : Obererezh stummañ\nNEVEZ : Stummadur radio-liesvedia\nPOURCHASOÙ EVIT AN IMPLIJERIEN\nGellout a ra Stumdi sikour an impljerien hag o implijidi dre ginnig dezho stummadurioù diouzh ezhommoù ha lusk an embregerezh pe ar gevredigezh. Meur a stummadur diouzh an ezhommoù a zo bet kaset da benn dija gant Stumdi.\nStudiet e vez gant Stumdi an deiziataer evit gouzout peseurt moduloù lakaat e pleustr hervez an ezhommoù pedagogel hag ar redioù liammet ouzh ar post labour.\nUn teuliad gant fichennoù ar stummadurioù kaset da benn betek-henn a c’hell bezañ kaset d’an implijerien. Skouerioù fetis, liesseurt ha nevesaet alies.\nTeuliad Standilhonoù evit an implijerien\nPriziañ live brezhoneg an implijad·ez\nFellout a ra deoc’h stummañ unan eus hoc’h implijidi war ar brezhoneg evit ma vo gouest da labourat e brezhoneg ?\nEzhomm ho peus gouzout, hervez ar palioù da dizhout, pet eurvezh stummañ a vo ezhomm evit stummañ hoc’h implijiad·ez ?\nFellout a ra deoc’h priziañ e/he v/barregezhioù da zeskiñ pe da implijout ar yezh bemdez el labour ?\nStumdi a ginnig deoc’h ur servij evit respont d’ho koulennoù :\nGellout a reomp, diwar goulenn an implijer, priziañ live un (danvez) implijad·ez. Gellout a reomp ivez, dre ostilhoù pedagogel, priziañ ar prantad amzer a vo ezhomm evit stummañ anezhañ/anezhi (hervez al live goulennet gant an impljijer), ha daoust hag-eñ e c’hello deskiñ pe implijout ar yezh en un doare efedus goude ar stummadur.\nSkouerioù aozadurioù :\nKEVREDIGEZHIOÙ / EMBREGEREZHIOÙ :\nKevredigezh “Ar Groaz Ruz”, Brest\nAREP, Gwened ha Brest evit ar CAP Bugaligoù\nKef Kengredit Breizh / Crédit Mutuel de Bretagne (stummadur e Gwengamp)\nTélécom Bretagne, Landerne\nKelc’h sevenadurel, Gwened\nMutualiste Santé Sociale, Landerne\nKreizenn bad an douristelezh ha dizoleiñ an endro, Brasparzh\nKevredigezh “EPAL”, Brasparzh\nFrañs 3 Champagne Ardennes\nFrañs 3 Ouest / Kornôg\nFTV Réseaux, metro nord ouest\nLe Télégramme, Montroulez\nLisi Aerospace, Plerin\nSCICA Even-Agri, Ploudaniel\nSOGETI REGIONS, Villeurbanne\nSSIAD les amitiés d’Armor, Gwipavas\nTelecom Breizh, Plouzane\nIFAS – CHRU, Brest\nSTROLLEGEZHIOÙ TIRIADEL :\nKuzul departamant Penn-ar-Bed\nStrollad sokialour Kuzul Rannvro Breizh\nTi-kêr an Oriant ha kumuniezh tolpad-kêrioù Bro An Oriant\nBrest Meurgêr ar Mor\nCDC Sud Goelo\nSkol Diwan, Montroulez\nSkol Diwan, Lesneven\nSkolaj Diwan, Gwiseni\nSkolaj Stanislas, Pariz\nSkol Arz Maël, Plouarzel\nSkol Diwan, Kemper\nEnsavadur stummañ kelenn al labour-douar prevez, Angers\nAEP Diwan, Plabenneg\nSkol Sant-Jili, Henbont\nOGEC Skol St Josef, Kleder\nSkol Diwan, Roazhon\nSkol St Julian, Landerne\nSkol Diwan, Louaneg\nSkol Sant-Visant, Sizun\nSkol Notre Dame du Roncier, Josilin\nKevredigezh “La galipette”, Carhaix\nMagouri « la bambinerie », Plougastel\nMagouri Dorn ha dorn, Gouenou\nMagouri “La marmaille”, Brest\nMagouri “Les petits lutins”, An Erge-Vras\nMagouri “Les pitchouns”, Lesneven\nMagouri “Tamm ha tamm”, Plouguerne\nMagouri “Ti Loustik”, Plabenneg\nArsav-diwallerezh “Les minis mômes”, Plougastel\nTi ar vugale, Plabenneg\nTi poupigoù, Bear\nLiesdegemer “Les petits mousses”, Kemper\nEzhomm hon eus da stummañ ingal danvez-kelennerien pe kelennerien war ar brezhoneg. Dibabet hon eus ar greizenn Stumdi evit hec’h efedusted, al labour kaset da-benn ganti abaoe bloavezhioù hag ober a ra berzh evit an holl deskidi. Kenlabourat gant Stumdi a zo un dra anat deomp bremañ.\nLenn holl an testenioù da heul


Santimanteu a gonfiance é Mari durans er vuhé - Wikimammenn\nSantimanteu a gonfiance é Mari durans er vuhé\nJ.-M. Galles, 1829 (p. 317-319)\n◄ Ag en Ave Maria Santimanteu a gonfiance é Mari durans er vuhé Santimanteu a gonfiance é Mari, a pe dosta er marhue ►\nHui a lar dehi : en Eutru Doué a zou guenoh. Doué a oai én effet é Mari én ur fæçon calz particulierroh eit n’en dé é nitra crouet, eit n’en dé memb ér-ré just. Ean a oai én hi eit hé dihuen én ur fæçon special, hac eit réglein ol er chongeu, en desirieu, er santimanteu a hé inean.\nHou péet én hou calon, én u1 larét er honzeu-zé, un desir gredus ha sincér de vout lodêc é bonheur hemb par er Uirhiés.\nAh ! en hani en dès Doué guet-où, petra a éel ean hoah desirein ? A betra ne zeli-ean bout ingorto ? A betra é éel ean hum affligein ?\nHui a véle Mari rac me ma beniguet drès en ol groagué ; de laret-é, rac m’hé dès bet avantageu particuliér n’en dès Doué accordet de hanni aral.\nDiscoeit dehi, dré ur santimant a hou calon, er joé e hoès ag er garanté en dès bet Doué aveit hi, hac ag er bénédictioneu a rér dehi ar en doar hac én nean.\nHui a lar hoah dehi, guet Santés Elisabeth, é ma beniguet er fréh a he horf. Mab Mari a zou én effet beniguet, adoret, glorifiet ér bed antiér.\nTanhoueit ur momant ol er bligeadur a gave un inean péhani a gâr Jesus é considérein quement-cé.\nEn Ilis a ra deoh nezé goulen guet er Uirhiés santel ma pligeoù guet-hi pedein aveit oh queih péherion. Hi a vèn dré guement-cé rein deoh d’antand penaus a hanoh hou ç’hunan, goudé er péhedeu e hoès commettet, ne véritet quet bout cheleüet ; mæs penaus Mari a vou cheleüet, mar ped aveit oh.\nYa, Doué hé cheleüou, rac mé ma é vam. Chetui perac en Ilis a ra deoh hé fedein édan en hanhue-zé péhani a zou quen douce ha quer glorius aveit hi.\nQuement-cé zou èl pe laréoh dehi : Santés Mari, hui a zou mam de Zoué ; hou pouvoër a zou enta bras étal hou mab, hac en espérance e mès énoh a zou diaséet ar er bouvoër-zé joéntét doh hou madeleah.\nAnfin, hui a oulen guet er Uirhiés ma pédou aveit oh, bermen hac in ær a hou marhue. Durand er vuhé é oh hemb cesse én dangér a hum gol ; hui e hoès enta hemb cesse dobér ag un assistance quer crihue èl hani Mari.\nMæs én ær a hou marhue, é péhani é reï hou ç’anemiset ol ou fossible eit hou col, hui hou pou hoah mui a zobér ag en assistance-zé.\nTerriplet un amzér é en hani ag er marhue ! Gùir é quement-cé ; mæs jamæs ur gùir servitour de Vari ne varhuas èl un dânet.\nAdtapet diwar « https://br.wikisource.org/w/index.php?title=Santimanteu_a_gonfiance_é_Mari_durans_er_vuhé&oldid=105918 »\nKemmoù diwezhañ degaset d'ar bajenn-mañ d'an 19 Eos 2017, da 10:15.


BEAJ RONAN : AOSTRALIA - Skolaj Diwan Kemper Jakez Riou\nBEAJ RONAN : AOSTRALIA\nSkolaj Diwan Jakez Riou 3476 …\nSetu-me degouezhet en Aostralia abaoe an 8. Goude Kambodia, ma c'haller kas un devezh a-bezh gant 10 dollar amerikan, ez eo gwall zisheñvel an traoù amañ.\nBet on e Sydney, ma oan chomet tri devezh-pad. Koumoulek an amzer, e-tro 20 pe 25 derez avat. E Sydney e ranker bezañ "koul" : dav bezañ rouzet, hañvalout bezañ yac'h, ober sport, mont d'an aod gant ur plankenn surf hag all.\nHegarat-kenañ an dud. Ker-ruz pep tra. Ur gwir blijadur eo bet treuziñ ar pont ha gwelout savadur ar c'hoarigan. Unan eus arouezioù ar vro eo, hag anavezet eo er bed a-bezh. Brav ivez al Liorzh hag ar park a zo tost outi, ma c'heller gwelout a bep seurt gwez ha plant. Ha pa zalc'her gant an hent en em gaver gant The New South Wales Gallery, mirdi an arzoù-kaer an hini eo. Ouzhpenn livadurioù aostralian eus an 19vet kantved e kaver ennañ oberennoù diwar zorn Picasso, Monet, Bacon...\nEr mare-mañ ez eus un diskouezadeg ispisial "From Pop to Popism", a-zivout ar "pop art". Ouzhpenn 200 oberenn war ziskouez, en o zouez re am boa gwelet e levrioù nemetken : Warhol, Rauschenberg, Hockney hag all. Talvoudus-tre ha dedennus-kaer.\nAr c'harter anvet The Rocks a zo dedennus ivez. Unan eus karterioù koshañ kêr eo, ma weler savadurioù brikennoù heñvel ouzh re Bro-Saoz. Met Bro-Saoz gant heol, amzer domm ha gwez-palmez...\nBet on o welout an aodoù : Bondi Beach, traezhenn vrudetañ Sydney, hag ivez Manly Beach ha Shelley Beach. n'int ket ken brudet, met bravoc'h, ha bihanoc'h int. N'int ket meneget er sturlevrioù, met degemeret on bet gant ur gelennerez eus ar vro (Couchsurfing), ha ganti e oa bet lavaret din mont da welout anezho.\nDaou zevezh' zo e oan degouezhet en Alice Springs, tost ouzh Park gwarezet Uluru. E-kreiz an dezerzh emaon, betek ouzhpenn 40 derez hiziv goude kreisteiz.\nN'eus koulz lavarout netra nemet gwez treut-ki, ruz-orañjez an douar. Dec'h e oan bet o vale e-pad ur 5 eurvezh bennak tro-dro da Uluru, menez sakr an Aborijened. En holl em boa gwelet 6 den all, hag ur varan. 36 derez a oa.\nHiziv e felle din mont da welout ar menezioù all, The Olgas o anv. Siwazh e oan an hini nemetañ enskrivet neuze eo bet nullet karr-boutin ar mintinvezh. Hini goude kreisteiz a zo bet nullet ivez, pa'z eo re domm an amzer evit mont da vale.\nGwelet un abadenn gant Aborijened o tañsal hag o tisplegañ penaos e kav dezho e oa bet krouet ar bed, gant pevar loen : an emu, ar varan, ar c'hangourou, ha disoñjet ar pevare hini ganin! Un nebeud paotred yaouank o tañsal, hag unan all, koshoc'h, o kanañ hag o luskañ an dañs en ur lakaat daou damm koad da skeiñ an eil gant egile.\nAn Aborijened ne blij ket dezho e vije tennet poltredoù anezho, d'am soñj int aet skuizh gant an douristed! Kalzik anezho a zo tev-spontus (gwelet e vezont o tebriñ junk food).\nWarc'hoazh e tistroin da Sydney ha goude-se e yin da g/Canberra, Melbourne ha Perth, ma'z adkavin daou zen yaouank am boa bet graet skol dezho e Diwan un nebeud bloavezhioù' zo.


Darvoudoù 2008 e Tibet - Wikipedia\nDarvoudoù 2008 e Tibet\nLivet eo e melen al lec'hioù ma vev tud a orin Tibetan\nE miz Meurzh 2008, da vare deiz-ha-bloaz emsavadeg Tibet a-enep Sina e 1959, ez eus bet manifestadegoù Tibetiz e Lhasa a-enep d'ar galloud sinaat kreiz. Degas a reont da soñj eus taolioù-dispac'h grevus 1989 a oa bet mouget en un doare garv. C'hoarvezout a rae un nebeud mizioù kent c'hoarioù olimpek hañv 2008. Ar manifestadegoù, loc'het gant menec'h voudaat, en em ledas er peurrest eus Tibet, en Amdo ha Kham zoken. Kresket o doa goude an 10 a viz Meurzh 2008, 49vet deiz-ha-bloaz emsavadeg Tibet a-enep politikerezh Sina e 1959.\n1.1 An manifestadegoù kentañ e Lhasa\n1.2 En em ledañ a ra ar manifestadegoù\nAn manifestadegoù kentañ e Lhasa[kemmañ | kemmañ ar vammenn]\nD'al Lun 10 a viz Meurzh, 300 pe 400 manac'h eus manati bras Drepung zo tremenet e straedoù Lhasa, da c'houlenn ma vefe dieubet ar venec'h toullbac'het e 2007, abalamour m'o doa adlivet mogerioù o manati e gwenn da lidañ prof medalenn aour ar C'hendalc'h d'an XIVvet dalai-lama]],. E-pad an devezh kentañ-se ez eas ar venec'h da azezañ en unan eus straedoù bras kêr, dirak ur strollad polised a stanke an hent. Goude se en em zivodas ar sit-in. Da serr-noz en em vodas menec'h ha studierien e kreizkêr, e plasenn ar Barkhor, ha 6 pe 7 a oa harzet. A-benn diskouez e oant a-enep an harzadennoù nevez-se e vanifestas adarre en tu all d'un hanter viliad menec'h eus Drepung ha Sera antronoz. Divodet e oant gant ar bolised ha parasoudarded eus Polis Armet ar Bobl gant greunadennoù lakrimogen. Hervez gouarnamant Tibet en harlu e tarzhas manifestadegoù all e tri manati all, en o zouez unan eus proviñs Qinghai. D'ar Meurzh en deus kadarnaet un dileuriad eus maodiern sinaat an aferioù estren e oa bet manifestadegoù « er-maez al lezenn hag a c'hourdrouz stabilded ar gevredigezh » e Lhasa. D'ar Merc'her 12 a viz Meurzh ez eas tennoc'h an traoù pa redas ar vrud o doa klasket daou vanac'h eus Drepung en em lazhañ. En India e oa serret, d'ar Yaou 13 a viz Meurzh, ur c'hant Tibetad en harlu bennak a oa o kerzhet etrezek Tibet evit manifestiñ a-enep an doare ma klaske Sinaiz mougañ an eneberezh.\nEn em ledañ a ra ar manifestadegoù[kemmañ | kemmañ ar vammenn]\nD'ar 14 e washaas an traoù da vat hag en em ledas an darvoudoù e lec'hioù all poblet gant Tibetiz. Mouget e oa an taolioù-dispac'h en un doare feuls. Lazhet e oa tud ha serret e oa Tibet d'an estrañjourien. Keulfe a oa lakaet ivez e Tibet. E miz Ebrel 2008 e oa kondaonet 17 manifester harzet gant ar polis sinaat e tribunal pobl Lhasa. Roet e oa dezho kastizoù a yae eus tri bloaz prizon betek an toull-bac'h buhez-pad abalamour d'o roll e "taolioù-dispac'h" Lhasa e miz Meurzh. D'ar 14 e tarzhas taolioù-dispac'h feuls e Lhasa, ar re washañ a oa bet abaoe degadoù a vloavezhioù. Kregiñ a reas ar c'hentañ feulsterioù evit beure e-tal Manati Ramoche. Stlapet e vije bet mein ouzh nerzhioù surentez hervez ar mamennoù ofisiel, hag e vije bet skoet daou vanac'h gant ar polis hervez ar vrud a red e Lhasa. Tarzhet o deus an taolioù-dispac'h e deroù an endervezh gant un nebeud degadoù tud, lod anezhe a huche hag a daole mein ouzh stalioù ar Sinaiz ha war an taksioù, a vez bleinet gant Haned e Lhassa peurvuiañ. En em ledañ a reas an taol-dispac'h buan er straedoù e-lec'h m'emañ ar stalioù. En em vodañ a reas an engroez, spontanément war a seblant. Gwastet o deus ar stalioù na oant ket da Dibetiz, ha strevet o deus ar marc'hadourezh er straedoù kent plantañ an tan enno. Diskouezet e oa ar stalioù a oa Tibetiz perc'henn warne gant mouchouerioù gwenn hengounel skoulmet war o zalbenn. Chomet int dibistik evel se. Lod eus ar vanifesterien a huche « Bevet an dalaï-lama ! » ha « Tibet dizalc'h ! ». Sinaiz en o unan a dremene eno war droad pe en o c'harbed a oa meinataet pe redet war o lerc'h gant ar vanifesterien. Lod eus ar re-se a vije bet armet gant kountilli ha bizhier hervez ar mammennoù sinaat. Taget e veze dreist-holl an Haned hag an Huied. Hervez ar mammennoù ofisiel e vije bet lazhet 13 den da-heul an taol-dispac'h, al lodenn vrasañ anezhe bet devet en tangwallioù. E-doug eurvezhioù e vije chomet an nerzhioù surentez hep ober netra.\nEvit doare ar riskloù politikel spurmantet m'o dije taget ar vanifesterien diouzhtu o dije miret oute a ober un dra bennak e-pad ur prantad.\nRadio Free Asia a lavar o dije tennet ar bolised hag izili an nerzhioù surentez « ouzh ar vanifesterien enepsina pa oa ar re-se o vountañ an tan e gweturioù hag oc'h aloubiñ ar straedoù», bilañs an devezh a vefe ur c'hantad a dud varv tra ma lavar an ajañs kazetennerezh Xinhua ne oa ket armet an nerzhioù surentez hervez gouarnamant ar rannvro emren da vare taolioù-dispac'h ar 14 e Lhassa, e vije bet devet an dud en bev pe kountelataet, hag e vije bilañs an 22 a viz Meurzh : marv 18 sivil hag un ofisour polis e-pad taolioù-dispac'h ar 14 e Lhasa. Ouzhpenn e vije bet gloazet 241 ofiser polis, en o zouez 23 hag a vije en ur stad arvarus c'hoazh, hag un all lazhet gant an engroez, 382 sivil gloazet, 58 gloazet-fall en o zouez. An ajañs Xinhua a skriv ivez e vije bet plantet an tan, hervez gouarnamant ar rannvro, e seizh skol, pemp ospital, 120 ti, 84 c'harbed, hag e vije bet gwastet 908 stal. Istim a a reont e vije bet kollet ouzhpenn 244 milion yuan (war-dro 34,59 milion dollars).\nTestoù o deus lavaret e oa evezhiet holl straedoù Lhasa gant ar bolised, nerzhioù Polis armet ar bobl ha gant an arme. Menegiñ a reer manifestadegoù garv divodet gant tennoù an nerzhioù surentez er Gansu, ul lodenn eus ar broviñs tibetat kozh anvet Amdo.\nGouarnamant Tibet en harlu a zisklêrias e oa « prederiet-kenañ » gant ar c'heleier « a zeue eus tri rannvro an Tibet hag a lavare e oa bet lazhet tud au hasard, tud gloazet hag harzet miliadoù Tibetiz a oa o vanifesstiñ en un doare habask a-enep politikerezh Sina ». Penn gouarnamant Rannvro Emren Tibet, Qiangba Puncog, a lavare "n'hon eus ket tennet war ar vanifesterien", ha tamall a rae ouzh « santier » disrannour an dalaï-lama da vezañ a-dreñv ar reuz. Resissat a ray d'ar 17 a viz Meurzh : « Ne oa bet na douget nag implijet armoù distruj gant tud ar servijoù surentez e-doug taolioù-dispac'h Lhasa ». Nac'hañ a reas an dalaï-lama kement kiriegezh en darvoudoù ha disklêriañ e tiskoueze ar manifestadegoù-se « droug kreñv » Tibetiz ouzh ar galloud sinaat.\nAn Unaniezh europat a embannas neuze e oa prederiet hag an Ti gwenn a c'halvas ar galloud sinaat da « zoujañ da sevenadur Tibet ».\nD'ar sadorn 15 a viz Meurzh, poz d'ar greizenn tibetat evit gwirioù mab-den hag an demokratiezh, miliadoù manifesterien en em vodas adarre er vro-se tost da vanati Labrang. Touristed estren o deus lavaret e oa tankoù ha kirri eus an arme sinaat e Lhasa. Lakaet e oa kreiz istorel ar gêr dindan keulfe, difennet e oa ar rannvro emren d'an douristed ha paouez a reas Sinaiz da reiñ tremenoù-hent ispisial ret evit beajiñ e Rannvro Emren Tibet, ar pezh a vire ouzh ar mediaioù estren da dizhout ar vro. Goulenn a reas ar 14vetdalai-lama digant sina « Paouez a implijout an nerzh », « respont d'an droug zo en des Tibetiz o kaozeal gante » ha digant Dibetiz « chom hzp ober gant ar feulster ». E-pad an dibenn sizhun e tarzhas manifestadegoù a-enep Sina er gêrbenn. E Xiahe, e proviiñs Gansu, e voe manifestadegoù d'ar Gwener ha d'ar Sadorn en-dro da manati bras Labrang, miliadoù menec'h a vanifeste en ur huchal « Tibet dieub ! » ha « Lezit an dalai-lama da zistreiñ en Tibet ! ». Hervez Kate Saunders, e penn an International Campaign for Tibet, « Manifestaadegoù zo bet d'ar sul e kêr Ngawa (er Sichuan) ha lazhet ez eus eizh den ». Prometet en deus ar gouarnamant lec'hel « da zisklêriañ ur brezel eus ar bobl da stourm ouzh an disrannouriezh ha da zispakañ dremm vil an dalai-lama hag e strollad », roet en deus ivez un ultimatum d'ar vanifesterien o c'houlenn digante en em zaskoriñ a-raok al lun da noz.\n↑ "Au Tibet, des moines ont défié le régime chinois au cœur de Lhassa" gant Bruno Philip\n↑ "La semaine qui ébranla le Tibet", Bruno Philip\n↑ "Au Tibet, des moines ont défié le régime chinois au coeur de Lhassa"\n↑ "La semaine qui ébranla le Tibet"\n↑ "Emeutes à Lhasa, première condamnations", AFP, 29/04/2008\n↑ "Trashing the Beijing Road", The Economist, 19 a viz Meurzh 2008\n↑ "Jours d’émeutes à Lhassa", The Economist, 19/03/2008\n↑ Teulfilm CCTV9 taolioù-dispac'h e Lhasa, CCTV-9, 21 a viz Meurzh 2008\n↑ "Tibet : 183 émeutiers se rendent à la police, les témoignages sont macabres" Chine Information\n↑ "Documentaire CCTV9 émeutes à Lhassa, CCTV-9, 21/03/2008\n↑ Radio eus ar gouarnamant amerikan, savet e 1950 gant ar CIA hag arc'hantaet hiziv gant Kendalc'h ar Stadoù-Unanet\n↑ "China Clamps Down on Tibetan Protests As Many Deaths, Injuries Reported", Radio Free Asia, 14/03/2008\n↑ bilan par Xinhua\n↑ "18 civils et un officier de police tués par les émeutiers à Lhasa, Xinhua, 22/03/2008\n↑ "révolte au Tibet", Le monde\n↑ "Tibet: Guns shots fired as thousands of Tibetans hold fresh protest in Amdo Labrang" Phayul.com, 14 a viz Meurzh 2008\n↑ [http://www.french.xinhuanet.com/french/2008-03/15/content_596987.htm "Nous n'avons pas ouvert le feu"], Xinhua, 15 a viz Meurzh 2008\n↑ "Pékin aux prises avec une révolte au Tibet", Le Monde, 15 a viz Meurzh 2008\n↑ Fresh protest in Amdo Labrang, Phayul.com, 15 a viz Meurzh 2008\n↑ Des chars dans les rues de Lhassa, selon des visiteurs étrangers Le Point, 15 a viz Meurzh 2008\n↑ "révolte au Tibet" Le monde\n↑ "The Dalai Lama expresses deep concern amidst growing unrest in Tibet", Phayul.com, 14 a viz Meurzh 2008\n↑ "Agitation antichinoise a débordé Lhassa" Le Monde, 17 a viz Meurzh 2008\nAdtapet diwar « https://br.wikipedia.org/w/index.php?title=Darvoudoù_2008_e_Tibet&oldid=1861358 »


Torfed ar frer Juniper - Wikipedia\nTorfed ar frer Juniper zo titl ur pezhig-c'hoari brezhonek fentus, en un arvest, diwar an oberenn c'hallek Le crime de Frère Juniper (1931) gant Henri Vangeon (Henri Ghéon e anv-pluenn), ha troet gant ar skrivagner brezhonek Jakez Riou.\nEmbannet eo bet e-barzh C'hoariva brezhonek, ul levr a gant c'hwec'h pajennad ha daou-ugent m'e gaver gant peder oberenn all : An div zremm gant Langleiz, E-tal ar poull gant Yann-Vari Perrot, An dakenn dour gant Jarl Priel ha Fostus an doktor daonet gant Roparz Hemon. Embannet e oa bet an dastumad-se gant Skridoù Breizh e penn kentañ 1944.\nAdembannet e oa bet e 1993 gant Hor Yezh.\nAr frer Juniper, eus Urzh ar Vreudeur minor,\nAr frer Goulaouig, hag eñ Frañsezad ivez,\nUr c'houer, eus Umbria (Italia),\nUr pemoc'h m'emañ ar c'houer perc'henn warnañ.\nKlañv eo ar frer Goulaouig, en e c'hourvez war e wele. O vezañ m'en devoa disklêriet « Frer Juniper, debriñ a rafen gant plijadur un troad pemoc'h. » hemañ ziwezhañ n'en deus ket kavet gwelloc'h eget mont da droc'hañ pav ur pemoc'h en ur park bennak. Dont a ra ar c'houer d'o c'haout da glemm.\nAdtapet diwar « https://br.wikipedia.org/w/index.php?title=Torfed_ar_frer_Juniper&oldid=1535458 »\nKemmoù diwezhañ degaset d'ar bajenn-mañ d'an 7 Du 2013, da 09:14.


Wikipedia:Dielloù/Pajennoù da nullañ/Goulennoù distaolet/rann miz Ebrel 2008 - Wikipedia\nWikipedia:Dielloù/Pajennoù da nullañ/Goulennoù distaolet/rann miz Ebrel 2008\n2 Doareoù-skrivañ e brezhoneg\n3 Lusius Iañ\n4 Pleg-mor ar Mor-Bihan\n5 Bertrand Ôbrée\n6 Timbroù a-zivout al lapoused\n7 La chanson du dimanche\n10 Donna nuda su una poltrona rossa\n12 Yaou (mitologiezh)\n13 Araogennoù brezhonek\nLiej[kemmañ ar vammenn]\nBianchi-Bihan 14 Her 2007 da 21:25 (UTC)\nN'eo ket hennezh ur pennad, un adkas n'eo ken. Talvezout a ra an adkasoù da lec'hoañ pennadoù en un dore aes zoken pa glasker gant ur stumm direizh evel hemañ, dres evel ma c'heller kavout ar penand o tennañ da "Viktorija Čmilytė" o klask "Viktorija Cmilyte" dre m'z eus un adkas diwar ar brizhstumm-se. N'eo ket dav diverkañ an adkas-mañ.\nNotenn: N'eo ket peogwir eo bet nac'het diverkañ an adkas-mañ ganin n'hallo ket ur merour all reiñ un ali kontrol. Da studial e vefe ar c'hinnig adarre neuze.\nNeal (Kaozeal) 22 Her 2007 da 06:43 (UTC)\nDoareoù-skrivañ e brezhoneg[kemmañ ar vammenn]\nAr bajenn-mañ a zo disteroc'h a-galz e zanvez (hag untuekoc'h ivez) eget an hini Doareoù-skrivañ brezhoneg hec'h anv, a ya al liammoù etrewiki daveti. Trugarez enta da nullañ Doareoù-skrivañ e brezhoneg. - Jañ-Mai 24 Gwe 2007 da 16:16 (UTC)\nN'ez eus ket da nullañ, da gendeuziñ na laran ket. Benoni (Kaozeadenn) 24 Gwe 2007 da 16:38 (UTC)\nLusius Iañ[kemmañ ar vammenn]\nNac'hañ a ran diverkañ an adkas-mañ rak un adkas an hini eo ha n'eo ket ur pennad. Talvezout a ra da virout ouzh un implijer/ez bennak da sevel ur pennad doubl dindan an titl faos-mañ hervez an emglev bet tizhet war ar c'hraf-mañ. Neal (Kaozeal) 19 Du 2007 da 19:17 (UTC)\nPleg-mor ar Mor-Bihan[kemmañ ar vammenn]\nFazi yezh: pleonasm. Bianchi-Bihan 19 Du 2007 da 18:21 (UTC)\nUn adkas an hini eo ha n'eo ket ur pennad. Ne welan ket abeg ebet evit e distrujañ. Neal (Kaozeal) 19 Du 2007 da 19:07 (UTC)\nBertrand Ôbrée[kemmañ ar vammenn]\nCheñchet eo bet titr ar pennad e Bèrtran Ôbrée rak an anv-se a vez implijet getoñ. Baleer 24 Gen 2008 da 19:42 (UTC)\nGwell e ve miret an adkas da'm soñj, d'al lennerien da gavout ar pennad digudenn.--Kadwalan 24 Gen 2008 da 20:06 (UTC)\nA-du gant Kadwalan Neal (Kaozeal) 31 Gen 2008 da 17:11 (UTC)\nTimbroù a-zivout al lapoused[kemmañ ar vammenn]\nFazi en titl. (kudenn "p" "b"). Trugarez en a-raok. A galon. Klaod (siferniet ur spont!). Kadbzh 19 Kzu 2007 da 13:54 (UTC)\nUn adkas eo. Da zerc'hel enta. Benoni (Kaozeadenn) 23 Kzu 2007 da 11:59 (UTC)\nLa chanson du dimanche[kemmañ ar vammenn]\ngalleg hepken. Kadbzh 28 C'hwe 2008 da 19:36 (UTC)\nLakaet eo bet e brezhoneg abaoe war a welan. Neal (Kaozeal) 26 Ebr 2008 da 16:42 (UTC)\nBastard[kemmañ ar vammenn]\nBet krouet get un istrogell. Kadbzh 17 Meu 2008 da 13:03 (UTC)\nkempennet ar pennad abaoe. Neal (Kaozeal) 26 Ebr 2008 da 17:08 (UTC)\nBetlehem/Bethlehem[kemmañ ar vammenn]\nN'eus bet tizhet emglev da vat war an dachenn-mañ, pennad doubl kaset da Betlehem da c'hortoz. Lennit: Kaozeal:Betlehem ha roit hoc'h ali war ar bajenn gaozeal-se Neal (Kaozeal) 22 Her 2007 da 08:49 (UTC)\nRenket gant un adkas war a welan. Kudenn ebet gant an tem-mañ abaoe bloaz. Neal (Kaozeal) 27 Ebr 2008 da 15:43 (UTC)\nDonna nuda su una poltrona rossa[kemmañ ar vammenn]\n... degaset eus an davarn. Bianchi-Bihan 28 Mez 2007 da 16:27 (UTC)\nGaou adarre: "krouet enep ar skiant vat evit lakaat mesk". N'eus ket 'met lenn istor ar pennad-se hag e weli e oa bet savet dre fazi evit klask un diskoulm d'ur gudenn savet war an dachenn-mañ.\n--Neal (Kaozeal) 28 Mez 2007 da 18:16 (UTC)\nLakaat un titl italianek war un daolenn dezhi un anv gallek a orin n'eo ket "enep ar skiant vat"? Nann moarvat, peogwir oa graet ganit! Bianchi-Bihan 29 Mez 2007 da 04:07 (UTC)\nA-raok kinnig un "diskoulm" diezhomm d'ur gudenn n'eus ket anezhi ne vije ket fall, a-wechoùigoù, goulenn un tamm ali bihan bennak digant an dud a oar, a-wechoùigoù, eus petra ez eus kaoz. Bianchi-Bihan 1 Gou 2007 da 01:30 (UTC)\nRenket gant un adkas war a welan. Kudenn ebeyt gant an tem-mañ abaoe bloaz. Neal (Kaozeal) 27 Ebr 2008 da 15:46 (UTC)\nPennad doubl, da vezañ kenteuzet gant Herakles ha da vezañ savet un adkas - an hevelp den dindan un daou anv disheñvel. Lennit ar gaozeadenn-mañ. --Neal (Kaozeal) 26 Mez 2007 da 10:26 (UTC)\nKinnig a ran ma vo gwarezet darvuiañ ar penned dindan an talbenn Alsid evel stumm brezhonek ur raganv o taveiñ da Herakles ha miret roll an dud illur. Gant ul linenn evit adkas da Herakles. Alkides a vije adkaset da Herakles. --Ch. Rogel 26 Mez 2007 da 22:03 (UTC)\nun diskoulm mat evidon. --Neal (Kaozeal) 28 Mez 2007 da 18:18 (UTC)\nAdskrivet war bajenn ar gaozeadenn--Kadwalan 26 Mez 2007 da 22:23 (UTC)\nAr pennad zo mat a-walc'h er wiki gallek, hag amañ ivez. Ouzhpenn se ez eus bet distrujet anvioù broioù orin an dud meneget gant ur merour . Bianchi-Bihan 28 Mez 2007 da 16:27 (UTC)\nLeusket ar pennad evel m'emañ. Kudenn ebet gant an tm-mañ abaoe bloaz. Neal (Kaozeal) 27 Ebr 2008 da 15:48 (UTC)\nYaou (mitologiezh)[kemmañ ar vammenn]\nDiezhomm: berraet eo bet an anv, evel e pennadoù all: Yaou (doue) . Bianchi-Bihan 22 Kzu 2007 da 22:16 (UTC)\nUn adkas n'eo ken ha n'eo ket ur pennad. N'on ket tre chalet gant ma vefe leusket evel m'emañ pe diverket. Ne ra ket a droug an adkasoù ha herzhel a reont war an dro an dud da sevel pennadoù dindan ar stumm-se. N'eo ket ganin e vo diverket. Neal (Kaozeal) 23 Kzu 2007 da 08:20 (UTC)\nEvel just, peogwir eo ganin ez eo goulennet. Bianchi-Bihan 23 Kzu 2007 da 09:25 (UTC)\nA-du gant Neal. Savet e vez re alies pennadoù doubl peogwir e vanke adkasoù. Pouezus eo an adkasoù evit ma na vefe ket kollet amzer e seurt-se. Ha n'eus netra da wellet ganit pe gant me oar piv. Benoni (Kaozeadenn) 23 Kzu 2007 da 11:53 (UTC)\nOber a ran un tamm kemm etre adkasoù ret (lakaomp Treger ha Bro-Dreger, hag adkasoù ha ne servijint biken da zen ebet: un den a glasko Yaou a gavo ur bajenn a fiziañs, ha kenkent e kavo an hent mat. Ret e vije kavout ur spered kamm evit klask Yaou (mitologiezh) evel taol kentañ. Met an dro diwezhañ eo din dont d'ar bajenn-mañ. Trugarez eus ar gentel. Bianchi-Bihan 23 Kzu 2007 da 17:45 (UTC)\nRenket an tem. Kudenn ebet abaoe keit all. Neal (Kaozeal) 27 Ebr 2008 da 15:50 (UTC)\nAraogennoù brezhonek[kemmañ ar vammenn]\nKinnig a ran enteuziñ ar pennad-mañ gant ar pennad Araogenn. Lennit da gentañ ar gaozeadenn diwar-benn an tem-mañ amañ--Neal (Kaozeal) 22 Mae 2007 da 14:34 (UTC)\nN'on ket challet tamm ebet e vije daou bennad... Disheñvel eo ar pezh a vez kavet e barzh pep hini.Benoni 22 Mae 2007 da 17:50 (UTC)\nEvel-just. Goulenn a ran ur vot ma krog Neal d'ober reuz. Bianchi-Bihan 22 Mae 2007 da 18:09 (UTC)\nMat e vefe dit lenn displegadennoù an dud a-wezhoù: ha kompren a rez petra a dalv "digarez"? N'eo ket trawalc'h dit ar fed ma vije anazvet dija e oa ur fazi bezañ enteuzet ar openand a-raok embann ma soñj war ar bajenn-mañ? Reuz Làrez. N'eo ket me an hini ac'h a da glask war e lerc'h. Kudenn ebet evit goulenn ur vot - diwar-benn petra resis? Ma n'eo ket chalet an dud, ra vo miret ar pennad. Un dra vat evefe d'am soñj, avat, sevel un isrummad resis evit renkañ ha kenstrollañ seurt pennadoù, da skouer "yezhadur ar brezhoneg".Neal (Kaozeal) 22 Mae 2007 da 18:32 (UTC)\nNeal n'eus plantet reuz neblec'h. Mat vije dit (B-B) sioulaat, ha sevel ur vot ma ra plijadur dit. Hag a du evit ur rummad Rummad:Yezhadur ar brezhoneg, gant ma vo pennadoù holloueziadurel ha n'eo ket yezhadurel e-barzh . A galon, Benoni 22 Mae 2007 da 18:36 (UTC)\nNe gomprenan netra e-barzh ho kaozioù.\nMa ne ra ket reuz ar paotr n'eus reuz ebet. Goude ar freuz e oa poent sioulaat.\nMa vez miret ar pennad araogennoù brezhoneg, ha yezhadur ar brezhoneg, echu ar gaoz. Bianchi-Bihan 22 Mae 2007 da 19:44 (UTC)\nrenket an tem war a welan. Neal (Kaozeal) 27 Ebr 2008 da 15:52 (UTC)\nAraokadenn[kemmañ ar vammenn]\nda vezañ enteuzet gant araogennoù brezhonek, pe c'hoazh da vezañ diverket penn-da-benn.Neal (Kaozeal) 22 Mae 2007 da 19:23 (UTC)\nDa vezañ adstummet penn da benn. ma n'eo ket gouest neal da wellaat (aesoc'h e vez dezhañ diverkañ, evel zo bet gwelet dija) e rin war-dro... pa'm bo amzer, ha n'eo ket kerkent ha c'hwitellet gant an aotrou. Bianchi-Bihan 22 Mae 2007 da 19:56 (UTC)\nme ne rin ket war-dro, rak ne gomprenan ket eus petra zo kaoz er pennad... ur wezh all, evit ar re na fell ket dezhe kompren: n'eo ket bet diverket netra ganin: pa'm boa enteuzet ur pennad gant unan all n'em boa nemet kemmet lec'h da danvezioù ar pennad. Na diverket na kollet netra. kinniget am boa diverkañ rak war a welan e vefe anezhañ ur pnnad doubl (met ne oaran ket re hag-eñ e klotae gant "araogenn" pe gant "araogennoù brezhonek" hag ouzhpenn bezañ doubl o bet fardet en un doare na doujer ken outañ war ar Wikipedia-mañ. Ha gant ma kinnigfen-me e diverkañ e vefe trawalc'h dit difenn ur pennad all dindan lakaet dezhañ da ditl "preposisïon")? Ma kavez an tu da renkañ ar pennad hep kemmañ an titl hag hep ma teufe da vezañ ur pennad doubl, chapo!--84.78.78.41 22 Mae 2007 da 20:16 (UTC)\nEvel se e vez lavaret e galiseg? e portugaleg n'eo ket chapeu?Bianchi-Bihan 22 Mae 2007 da 20:30 (UTC)\n"Galizeg" e vez lâret e brezhoneg a-hervez gant 'z' (e geriadur An Here e kaver "Galiza" evel e galizeg-portugaleg ha n'eo ket "Galisia" evel e spagnoleg). E galizeg e vez lâret "chapó" dres evel ma vez lâret "chapeau" e galleg, da lâret eo "bravo". E galizeg e skriver "chapo" pe c'hoazh "sombreiro". E portugaleg avat e skriver "chapéu" gant un tired lemm dres evel an hini am boa ankounac'haet lakaat war an "o" p'am boa skrivet "chapó". Nag a draoù ac'h eus gallet deskiñ hiziv.--Neal (Kaozeal) 22 Mae 2007 da 21:00 (UTC)\nPride comes before all fall. E 2003 e oa bet adwelet "As normas ortográficas e morfolóxicas da lingua galega" (embannet gant Real Academia da Lingua Galega e gante ur pouez ofisiel. E-touez ar c'hemmoù bet kaset da benn e gaver "chapeu", "romeu" e "xubileu", skrivet betek-hen gant -eo hag a rank bezañ skrivet bremañ gant -eu. Setu, betek 2003 "chapeo", adalake ar bloaz-se "chapeu".--Neal (Kaozeal) 23 Mae 2007 da 06:21 (UTC)\nYa gast! hag an hini gentañ a oa ne vezez nemet pemp munut o tiverkañ ur pennad, ha dek eur o kompren e oa ur fazi.\nBianchi-Bihan 22 Mae 2007 da 21:13 (UTC)\nN'eo ket gwir. Ne gomprenan ket re perak e plij dit kemendall klask duañ brud an dud dre livañ gevie. Boaz on ouzh an emdalc'h-se bremañ, met skuizhus memstra. Setu ar wirionez: Enteuzet (ha n'eo ket diverket) am boa ar pennad d'ar beure, sachet e oa bet ma evezh war kemendall diouzhtu hag anavezet ar fazi un nebeud eurioù war-lerc'h (abretoc'h n'hallen ket ober dre ma oan o labourat). Gallout a ran ober traoù pep pemp munut pa vezañ o labourat, da skouer pa vez un den o labourat e-pad un eur e c'hell kemmañ traoù pep munut pe muioc'h c'hoazh e-korf an eurvezh-se evel-just. Diaes dezhan/i kemmañ traoù avat ma rank mont kuit da labourat. --Neal (Kaozeal) 23 Mae 2007 da 06:21 (UTC)\nRenket an tm abaoe keit all. Neal (Kaozeal) 27 Ebr 2008 da 15:55 (UTC)\nAdtapet diwar « https://br.wikipedia.org/w/index.php?title=Wikipedia:Dielloù/Pajennoù_da_nullañ/Goulennoù_distaolet/rann_miz_Ebrel_2008&oldid=321900 »\nKemmoù diwezhañ degaset d'ar bajenn-mañ d'an 27 Ebr 2008, da 15:55.


Cei Connah - Wikipedia\nIliz Sant Mark e Cei Connah\nCei Connah (Connah's Quay e saozneg) zo ur gêr hag ur gumuniezh eus Kembre, e Sir y Fflint, war harzoù Bro-Saoz, nepell diouzh Chester.\nAr gêr vrasañ eo er gontelezh. Cei Connah, asambles gant Shotton, a ya d'ober un tolpad-kêrioù bras, ennañ tost d'an hanter eus poblañs tolead Glannau Dyfrdwy. E-kichen Cei Connah emañ rivinoù Kastell Ewlo.\nE 2011 e oa 16 774 a dud o chom e kumuniezh Cei Connah ha 1 611 anezho a oa kembraegerien (10%).\nAdtapet diwar « https://br.wikipedia.org/w/index.php?title=Cei_Connah&oldid=1978283 »


De 10 beste kjæledyrvennlige hotellene i Voronezh Oblast\nTurisme i Voronezh Oblast\nHotell i Voronezh Oblast\nPakkereiser til Voronezh Oblast\nRestauranter i Voronezh Oblast\nTing å gjøre i Voronezh Oblast\nBilder fra Voronezh Oblast\nKart over Voronezh Oblast\nAlle hotell i Voronezh Oblast\nHotelltilbud i Voronezh Oblast\nBeste familiehoteller i Voronezh Oblast\nRomantiske hoteller i Voronezh Oblast\nLuksushoteller i Voronezh Oblast\nForretningshoteller i Voronezh Oblast\n5-stjerners hoteller i Voronezh Oblast\n4-stjerners hoteller i Voronezh Oblast\n3-stjerners hoteller i Voronezh Oblast\nVoronezh Oblast Hotell med gratis parkering\nVoronezh Oblast Hotell som tillater kjæledyr\nVoronezh Oblast Hotell med svømmebasseng\nHotell i nærheten av Voronezh Oceanarium\nHotell i nærheten av Divnogorye Museum Reserve\nHotell i nærheten av Palace of Oldenburg\nBeste kjæledyrvennlige hoteller i Voronezh Oblast, Russland\nHotell Voronezh Oblast - Anmeldelser\nKjæledyrvennlige hoteller i Voronezh Oblast\nType Budsjett Mellomklasse Luksus Fritidshus Vandrerhjem Selvbetjent leilighet Campingplass Romantisk Familievennlig Russisk helseferiesenter Turistbase ForretningshotellHvilke som helst\nBeste verdi – Nr. 1 av 306 – Voronezh Oblast\nBeste verdi – Nr. 2 av 306 – Voronezh Oblast\nBeste verdi – Nr. 3 av 306 – Voronezh Oblast\nBeste verdi – Nr. 4 av 306 – Voronezh Oblast\nBeste verdi – Nr. 5 av 306 – Voronezh Oblast\nBeste verdi – Nr. 6 av 306 – Voronezh Oblast\nBeste verdi – Nr. 7 av 306 – Voronezh Oblast\nBeste verdi – Nr. 8 av 306 – Voronezh Oblast\nBeste verdi – Nr. 9 av 306 – Voronezh Oblast\nBeste verdi – Nr. 10 av 306 – Voronezh Oblast\nBeste verdi – Nr. 11 av 306 – Voronezh Oblast\nBeste verdi – Nr. 12 av 306 – Voronezh Oblast\nBeste verdi – Nr. 13 av 306 – Voronezh Oblast\nBeste verdi – Nr. 14 av 306 – Voronezh Oblast\nBeste verdi – Nr. 15 av 306 – Voronezh Oblast\nBeste verdi – Nr. 16 av 306 – Voronezh Oblast\nBeste verdi – Nr. 17 av 306 – Voronezh Oblast\nBeste verdi – Nr. 18 av 306 – Voronezh Oblast\nBeste verdi – Nr. 19 av 306 – Voronezh Oblast\nBeste verdi – Nr. 20 av 306 – Voronezh Oblast\nBeste verdi – Nr. 21 av 306 – Voronezh Oblast\nBeste verdi – Nr. 22 av 306 – Voronezh Oblast\nBeste verdi – Nr. 23 av 306 – Voronezh Oblast\nBeste verdi – Nr. 24 av 306 – Voronezh Oblast\nBeste verdi – Nr. 25 av 306 – Voronezh Oblast\nBeste verdi – Nr. 26 av 306 – Voronezh Oblast\nBeste verdi – Nr. 27 av 306 – Voronezh Oblast\nBeste verdi – Nr. 28 av 306 – Voronezh Oblast\nNr. 7 av 31 hoteller i Voronezh\nNr. 4 av 31 hoteller i Voronezh